CEV KUP: Budva čeka Zenit - CG Sport\n30/01/2020 30/01/2020 - by Krsto Minić\nOdbojkaši Budve odigraće danas meč osmine finala Kupa CEV u kom će dočekati ekipu Zenita iz Sankt Peterburga.\n“U goste nam dolazi jedna od najboljih ekipa ruskog šampionata, koji važi za bolji u Evropi. Ekipa Zenita je sastavljena od iskusnih, po terenima Evrope, dokazanih igrača. Nijesmo u prilici da sportski prijetimo, ali niko nam ne može oduzeti ambiciju da odigramo najbolju utakmicu ove godine. Želim da budemo pravi domaćini sa publikom koja će znati aplauzima da nagradi dobre poteze ove ekipe i da ova utakmica sa ovakvim protivnikom bude samo jedna u nizu sledećih u kojima će navijači Budve moći da uživaju”, kazao je Vladimir Vasović trener Budve.\n“Za mene je Zenit jedna od najboljih evropskih ekipa sačinjena od velikog broja superzvijezda. Ukoliko želimo da se nadmećemo sa njima, od izuzetne važnosti biće naš napad. U vrhunskoj odbojci, elementi kao što su servis i blok prave razliku, a upravo ova dva elementa su Zenitovo najbolje oružje. Nadam se da ćemo uspjeti da budemo na što većem nivou u svim elementima igre kako bi uspjeli da se nadigravamo sa njima”, izjavio je Keemnik Wessel, tehničar Budve.\nMeč je zakazan za 18 časova u Mediteranskom sportskom centru u Budvi.\nShare the post "CEV KUP: Budva čeka Zenit"\nPrethodni članak Kvalifikacioni turnir za Tokio: “Lavice” na startu protiv Norveške\nNaredni članak Futsal: Ubjedljiv trijumf nad Škotskom, danas protiv Jermenije\nkk buducnost volikk buducnostkk mornarfscgkk sutjeskarscgzrk buducnostaba ligareprezentacijafudbalski savez crne gorevaterpolo reprezentacija crne gorerukometni savez crne gorebuducnostkk lovcenkošarkaška reprezentacija crne gore


13.06.2017 u 22:35\nEvropska unija za zelenu energiju umesto uglja\nEnergetska zajednica pozvala je juče Srbiju da usvoji novi set izmena Zakona o energetici koji se odnosi na podršku države obnovljivim izvorima energije kako bi naša zemlja usaglasila pravni okvir sa zakonodavstvom Evropske unije. U pismu koje je Janez Kopač, direktor Energetske zajednice jugoistočne Evrope, uputio Narodnoj skupštini Srbije navedeno je da Zakon o energetici, usvojen u decembru 2014, nije u potpunosti usaglašen sa EU regulativom i novim modelom za subvencionisanje obnovljivih izvora energije, preneo je juče portal „Balkan grin enerdži njuz”.\n08.05.2017 u 13:14\nSrbija će uspeti da ispuni obavezu prema EU da do 2020. dostigne udeo od 27 odsto obnovljivih izvora energije u ukupnoj potrošnji struje, s obzirom da smo trenutno između 23 i 24 odsto, izjavio je danas ministar energetike Aleksandar Antić. Ministar je istakao da će poseban akcenat u narednom periodu biti stavljen na korišćenje biomase. „Apsolutno sam uveren da ćemo do 2020. uspeti dođemo do predviđenih 27 odsto”, rekao je Antić na konferenciji „Nova srpska energetska strategija”. On je kazao da su u toku i projekti koji će obezbediti dodatnih oko 500 megavata iz obnovljivih izvora i poručio da posebnu pažnju treba posvetiti korišćenju biomase, gde je naš najveći potencijal. „Srbija više 'fensi' gleda na vetro i solarne parkove, pošto to viđamo kada putujemo, ali\nSmanjene subvencije za zelene kilovate ugasile 60 odsto firmi u Španiji\nOd našeg specijalnog izveštača Toledo – Kada je 2006. godine krenula u gradnju velikog solarnog parka u Toledu, gradu na oko 70 kilometara od Madrida, porodica Dela Kruz nije mogla da pretpostavi kakve je muke čekaju. Posle dve godine rada, u vreme najveće ekonomske krize u Španiji, država je prepolovila subvencije za proizvodnju zelenih kilovata s 44 na 20 evrocenta po kilovat-času. Oko 60 odsto firmi ubrzo je bankrotiralo, ili prestalo s radom, a za ovu porodicu to je bio okidač da otpuste veliki broj radnika, sa 200 na 12. OPŠIRNIJE U ŠTAMPNOM I DIGITALNOM IZDANjU


Republika / I KURTI POLOŽIO ORUŽJE: Kosovo ukida takse?!\nI KURTI POLOŽIO ORUŽJE: Kosovo ukida takse?!\nnedelja, 23. 2. 2020.| 17:44\nŠefica kancelarije Evropske unije u Prištini Natalija Apostolova izjavila je danas da očekuje skoro ukidanje taksi i da joj je to na nedavnom sastanku potvrdio i premijer privremenih kosovskih institucija Aljbin Kurti.\nApostolova je za RTK na srpskom jeziku rekla da recipročne mere koje Priština želi da uvede Srbiji ne bi trebalo da pogoršaju odnose između Prištine i Beograda, već bi morale da imaju suprotan efekat - da otklone prepreke koje postoje između dve strane.\nApostolova je u emisiji “Razgovor” na RTK2, koja će u celini biti emitovana u četvrtak, 27. februara, istakla da je od Kurtija dobila uveravanja da će takse biti ukinute, dodajući da ne zna detalje koje se odnose na uvođenje reciprociteta prema Srbiji.\n- Reciprocitet kakav god bio ne bi trebalo da pogorša odnose između Kosova i Srbije. Trebalo bi da ima pozitivan efekat, da ukloni ekonomske prepreke Kosova i Srbije. Reciprocitet ne bi trebalo da bude metod međusobnog kažnjavanja - rekla je ona.\nI on je najavio ukidanje taksi: Kurtijev koalicioni partner Isa Mustafa\nGovoreći o mogućnosti da EU imenuje specijalnog predstavnika za dijalog Beograda i Prištine, Apostolova kaže da je logično da se jedna osoba bavi tim kompleksnim procesom i bude u potpunosti predana poslu.\n- Mislim da će on pokrenuti ovaj proces, sistematizovati ga i ubrzati i nadamo se da će krajnji sporazum biti postignut, što je pozitivna stvar u ovom slučaju - navela je šefica kancelarije Evropske unije u Prištini.\nOna dodaje i da EU i SAD imaju isti cilj, a to je normalizacija odnosa između Beograda i Prištine.\n- Ovo mora da se desi konačnim sporazumom koji treba da bude potpisan i odobren od parlamenata obeju strana. To je naš cilj, a kako ćemo ga postići, pa verovatno paralelnim putevima kojima pružamo podšku tome i to je veoma važno - rekla je Apostolova.\nAMERI POVLAČE VOJSKU SA KOSOVA\nAljbin Kurti Srbija Kosovo Kosovo i Metohija Kosmet EU Evropska unija Takse\nDODATNI PRITISAK NA PRIŠTINU! Borel bez pardona: Kurti, potpuno ukini takse\nEU ŽALI ZA KURTIJEM: Nije bilo potrebno rušiti vladu u Prištini


„Gasprom“ raste u Turskoj, Bugari traže rješenja | ENERGETIKArs.com\nNalazite se na Home » Gas » „Gasprom“ raste u Turskoj, Bugari traže rješenja\nObjavljeno: 11:11, 13. јануара 2015.\nMOSKVA/SOFIJA, Ruska energetska kompanija „Gasprom“ predala je zahtjev antimonopolskoj komisiji za sticanje udjela u turskoj trgovinskoj kompaniji „Akfel Gaz“, čime će postati najveći gasni monopolista u Turskoj.\nU avgustu 2012. godine „Akfel Gaz“ zaključio je 30-godišnji sporazum za snabdijevanje Turske sa 2,25 milijarde kubnih metara od 1. januara 2013. do 31. decembra 2045. godine.\nKrajem 2014. godine „Gasprom“ je potpisao memorandum sa turskim državnim energetskim operaterom „Botas“ o izgradnji gasovoda kroz Crno more u Evropu, koji će zaobići Bugarsku i zamijeniti „Južni tok“.\nIstovremeno, Evropska komisija podržava izgradnju gasnog čvora u Bugarskoj, nakon odustajanja od projekta „Južni tok“.\nIpak, potpredsjednik Evropske komisije za energetiku Maroš Šefčovič napominje da je za otvaranje ovakvog centra u Bugarskoj „potrebno mnogo toga uraditi“.\nNakon odustajanja Rusije od „Južnog toka“, jedan broj zainteresovanih evropskih zemalja optužio je Bugarsku da je pod pritiskom Vašingtona i Brisela „minirala“ izgradnju ovog projekta, pri čemu je oštetila i sebe za milijarde evra prihoda.


Na 48. sjednici Vlade ZDK koju je sazvao Fikret Plevljak usvojen je Dokument okvirnog budžeta za period 2012-2014. godine kojim su projicirane srednjoročne makroekonomske prognoze i fiskalna strategija, zatim struktura potrošnje u javnom sektoru i budžetski prioriteti u ovom periodu. Izrada Dokumenta okvirnog budžeta za trogodišnji period je uobičajena praksa koja proizilazi kao obaveza iz Zakona o budžetima Federacije Bosne i Hercegovine.\nTakođer, na sjednici je data ovlast ministrici za obrazovanje, nauku, kulturu i sport da potpiše ugovore sa studentskim centrima u Federaciji BiH o subveniconiranju usluga smještaja i ishrane studenata sa područja ZDK u akademskoj 2011/2012. godini.\nMinistarstvo za obrazovanje, nauku, kulturu i sport je dobilo saglasnost Vlade da isplati sredstva sportskim klubovima za troškove članarine i kotizacije i za isplatu sredstava namijenjenih ustanovama kulture, u skladu s Odlukom o privremenom finansiranju za period januar – mart 2012. godine.


► Istinomer podneo krivičnu prijavu zbog napada na sajt\nKako se navodi u saopštenju, napad na taj sajt počeo je nešto posle 16 časova, a oboren je usled opterećenja od 30 miliona i 500 hiljada zahteva po satu generisanih sa adresa internet protokola (IP adresa) iz Brazila, Indonezije, Tajlanda, Rusije i Indije.\nDodaje se da je taj napad usledio nekoliko dana nakon kompjuterskog napada na Istinomerovu anketu za Laž decenije.\n"Tokom deset godina rada Istinomer nikada nije pretrpeo 'hakerske napade' ni približnog intenziteta", naveli su u saopštenju.\nRedakcija je takođe istakla da je spremna "na punu saradnju s nadležnim organima", a da od njih očekuje da otkriju nalogodavca i finansijera tehnoloških diverzija kojima je izložena.\nIstinomer je u saopštenju uputio izvinjenje svjoj publici zbog otežanog praćenja sadržaja na sajtu.\nLekar Opšte bolnice u Novom Pazaru prekršio je meru samoizolacije jer, kako nezvanično saznaje radio Sto plus, nakon povratka iz inostranstva nije boravio u kući, već je došao u tu...


► Skinhedi napadaju studente\nMinistarstvo unutrašnjih poslova potvrdilo je da je na fakultet bačena baklja, ali da u incidentu niko nije povređen.\nNastava na Filološkom fakultetu blokirana je od ponedeljka, a na Filozofskom fakultetu od četvrtka.\nJedan student koji je želeo da ostane anoniman, a ne podržava blokadu i nalazi se na platou ispred Filozofskog fakulteta, rekao je agenciji Beta da su dva policajca stajala blizu zgrade, ali da nisu reagovali kada je bačena baklja.\nOn je rekao da je nekoliko skinhedsa upalo u zgradu Filološkog fakulteta, ali da su ih studenti isterali.\nTaj student je dodao da su skinhedsi zatim izašli na plato ispred Filozofskog fakulteta i pozivali predstavnike levičarske organizacije Marks 21 da izađu i bore se.\nStudenti, koji blokiraju nastavu na ova dva fakulteta, zahtevaju da se školarina smanji na iznos od tri minimalne plate i da uslov za upis godine na budžet bude 48 bodova. Oni traže i ukidanje rangiranja, kao i ponovno uspostavljanje i regulisanje apsolventskog staža.


Golden Stejt izjednačio protiv Bostona u finalnoj seriji (VIDEO)\nKošarkaški Golden Stejt izjednačili su na 1-1 u finalnoj seriji NBA lige protiv Bostona. Voriorsi su uzvratili Seltiksima nakon uvodnog poraza i pobedili u drugoj utakmici, a to su učinili veoma ubedljivo, rezultatom 107:88.\n"Ratnici" su tako vratili egal nakon snažnog udarca koji su pretrpeli na startu finala, kada su na svom parketu poraženi, iako su imali veliku prednost.\nOvoga puta Stefen Kari i saigrači nisu dozvolili rivalu da ponovi isto, pa su posle neizvesnog prvog poluvremena, pitanje pobednika rešili u trećoj četvrtini.\nKarakteristično je za ekipu Stiva Kera da igra najbolje po povratku sa petnaestominutne pauze i ponovo je taj period bio dovoljan za pobedu.\nKariju se u tim trenucima pridružio "iks faktor" Voriorsa tokom čitave sezone – Džordan Pul, koji je sjajnim pogocima sa distance slomio otpor rivala.\nU poslednjih 12 minuta domaćin je ušao sa prednošću od 23 poena i potom je rutinski sačuvao do kraja.\nNajefikasniji u pobedničkom timu ponovo je bio Kari sa 29 poena (9/21 iz igre, 5/12 trojke), uz šest skokova, četiri asistencije, tri ukradene i dve izgubljene lopte.\nSpomenuti Pul je dodao 17 poena (5/9 trojke), dok je i srpski reprezentativac Nemanja Bjelica iskoristio šansu koju je dobio. Beli je za 11 minuta na parketu postigao šest poena (3/4 iz igre) i uhvatio pet lopti.\nNa drugoj strani, u redovima Bostona koji nije uspeo da ponovi partiju od pre nekoliko dana, istakao se Džejson Tejtum sa 28 poena, ali je problem što su još samo dvojica igrača "zelenih" imala dvocifren učinak.\nDžejlen Braun dodao je 17, pet više od Vajta.\nSerija se sada seli u Masačusets gde će biti odigrane sledeće dve utakmice, a prva je na programu u sredu uveče.


Istraga Bengazija: Bez novih kritika Hilari Klinton\nKonačan izveštaj o napadu u Bengaziju\nIstraga terorističkog napada na američki konzulat u libijskom gradu Bengaziju 2012. godine, koju su vodili republikanci u Kongresu, okonačana je bez novih tvrdnji o akcijama tadašnje državne sekretarke Hilari Klinton. Komentarišući izveštaj komiteta Predstavničkog doma, Klinton je na jednom predizbornom skupu rekla da nije utvrđeno ništa što bi bilo u suprotnosti sa rezultatima brojnih drugih istraga. Republikanski kongresmeni optužili su vojsku za spor odgovor u slanju resursa u američko diplomatsko predstavništvo uprkos naredbama predsednika Baraka Obame i tadašnjeg sekretara za odbranu Liona Panete.\nRepublikanski kongresmen, Trej Gaudi, predvodio je istragu napada u Bengaziju 2012. godine, u kojima su poginula četiri Amerikanca – među kojima i ambasador u Libiji Kris Stivens.\n“Ništa nije moglo da stigne do Bengazija, zato što ništa nije poslato. Ni jedan pripadnik američke vojske nije raspoređen u Bengaziju uprkos naredbi sekretara za odbranu u 7 sati uveče tog dana. “\nU izvještaju od 800 strana, koji obuhvata intervjue sa 80 novih svjedoka, zaključuje se da je Obamina administracija kriva za, kako se navodi, spor odgovor.\n“Vašington je imao pristup informacijama, u stvarnom vremenu, ali one nisu uticale na odluke koje su donijete”, istakao je Gaudi.\nNaglašava se i činjenica da je administracija za napad prvobitno okrivila objavljivanje anti-muslimanskog video snimka, dok su pojedini zakonodavci otišli korak dalje od zaključaka komiteta i oštro kritikovali tadašnju državnu sekretarku Hilari Klinton.\n“U javnosti je govorila američkom narodu da je riječ o protestu podstaknutom video snimkom, dok je privatno govorila istinu da je u pitanju teroristički napad”, ustvrdio je republikanski kongresmen Džim Džordan.\n“Ovdje je riječ o republikanskoj teoriji zavjere u potrazi za zavjerom”, poručio je zamjenik portparola Bijele kuće Erik Šulc.\nIzborni štab Hilari Klinton saopštio je da je izvještaj – za čiju izradu su bile potrebne dvije godine i sedam miliona dolara – ispolitizovao smrt četiri Amerikanca. Demokrate su više puta istakle da je njegov cilj da se podrije njena predsjednička kandidatura.\n“U pitanju je komitet koji je radio duže od komisije za napade 11. septembra i komiteta za Perl Harbur, ubistvo predsjednika Kenedija, iransku krizu i Votergejt”, naveo je Šulc.\nPojedini republikanci, među kojima i Donald Tramp, optužili su Klinton da nije obezbijedila adekvatnu zaštitu američke misije. Svoj izvještaj su juče objavile i demokrate u komitetu, koje su navele da najbliže američke trupe, raspoređene u Italiji, nisu mogle da dođu do Bengazija na vrijeme da spasu diplomate, a da je Hilari Klinton tada bila aktivno uključena u rešavanje situacije. Do sada je sprovedeno najmanje 10 istraga incidenta, dok je bivša državna sekretarka prošlog oktobra svjedočila 11 sati u Kongresu.


Dodik je za RTRS rekao da odgovora na to pitanje nije bilo, te je najavio da će turskog predsednika Redžepa Tajipa Erdogana na današnjem sastanku upitati da li ta država kao članica Saveta za implementaciju mira podržava isključivo jedan narod ili se zalaže za konstitutivnost sva tri naroda u BiH, prenosi Srpskainfo.\nDodik je naveo da je na Samitu razgovarano o temama pandemije virusa korona, odnosno postpandemijskom periodu u kojem se traži rešenje na koji način krenuti dalje i šta učiniti u oblasti ekonomije.\nOn je dodao da je tema bila i dijalog Beograda i Prištine, kao i inicijativa “mali Šengen”.\nDodik je rekao da je na Samitu jasno rekao da BiH ne priznaje samoproglašeno Kosovo, te da se taj problem jedino može rešti djalogom Beograda i Prištine.\n– Pozvao sam na potrebu da se “mini Šengen” operativno razradi i da se omogući brži protok ljudi i roba – naveo je Dodik.\nPoštovati Dejtonski sporazum\nSrpski član i predsedavajući Predsedništva BiH Milorad Dodik rekao je tokom današnjeg Samita procesa saradnje u jugoistočnoj Evropi koji se održava u Turskoj da je vrlo važno da se u regionu širi svest o poštovanju Dejtonskog mirovnog sporazuma i njegovih aneksa, odnosno sastavnih delova, te da Srbija i Hrvatska preuzmu ulogu koju imaju kao potpisnice ovog sporazuma i odgovornost za njegovo sprovođenje.\nKada je reč o NATO, Dodik je podsetio da BiH nije integrisana u ovaj vojni savez, niti ima nameru, te da je odlučila da ne prejudicira to rešenje, kao i da će biti potrebno da se o tome odlučuje, ako ikada dođe do toga.\n– Nema prethodno donesene odluke o toj temi. Iznenađuje da se BiH našla kao tema na nedavnom samitu NATO, iako nije članica, niti aspirant za članstvo – rekao je Dodik za RTRS.\nOn je podsetio da je na insistiranje predsednika Hrvatske Zorana Milanovića u završnu deklaraciju pomenutog samita uvrštena referenca koja se odnosi na Dejtonski mirovni sporazum, navodeći da je to uobičajena klasifikacija koja podrazumeva poštovanje ovog sporazuma, a time i Ustava BiH.\n– Ako se poštuje Ustav, onda se poštuje da je BiH sastavljena od dva entiteta i tri konstitutivna naroda, i da je to suština. To što su neki tražili da se posebno izvuče konstitutivnost, to je bespotrebno, jer se spominje sam Dejtonski sporazum – rekao je Dodik.\nDodik je rekao i da su njemu uvedene sankcije SAD, jer se navodno protivi Dejtonskom mirovnom sporazumu, ali da veruje da je svima u BiH i regionu jasno da je jedan od najčvršćih zagovornika sprovođenja slova Dejtona.\n– Verujem da je svima u BiH i regionu jasno da sam ja jedan od najčvršćih zagovornika sprovođenja slova Dejtona, ali očigledno neki tumače da imaju pravo na “poštovanje duha Dejtonskog sporazuma”. Kako neki bezočno krše Dejtonski sporazum i nemaju nikakve sankcije i imaju pravo to da rade, a primenjuju se sankcije na druge, poput mene – rekao je Dodik.\nDodik je naglasio da izuzetno ceni interes predsednika Srbije Aleksandra Vučića u vezi sa primenom Dejtonskog sporazuma, ističući da je to konstruktivno, te da i uloga Milanovića može da bude ista takva.\nSrpski član i predsedavajući Predsedništva Milorad Dodik boravi u Turskoj, gde učestvuju na Samitu Procesa saradnje u jugoistočnoj Evropi, a potom će učestovati i na Antalija diplomatskom forumu.\nPlaniran je i sastanak sa turskim predsednikom.


Svi parametri koji se tiču zaštite životne sredine biće ispoštovani -\nSvi parametri koji se tiču zaštite životne sredine biće ispoštovani\nSaopštenje gradonačelnika Zrenjanina, Čedomira Janjića, u vezi sa informacijama objavljenim u pojedinim medijima.\nProjekat izgradnje fabrike guma kineske kompanije “Linglong” izuzetno je važan kako za Grad Zrenjanin tako i za Vojvodinu i celu Srbiju.\nOvde nije samo stvar o velikoj investiciji i otvaranju novih radnih mesta, radi se o društveno odgovornoj kompaniji koja ulaže u obrazovanje, sport, medicinu i kulturu i paralelno sa svojim razvojem razvija i sredinu u kojoj se nalazi.\nTokom izgradnje i rada kompanija “Linglong” biće angažovane lokalne građevinske firme, koristiće usluge lokalnih kompanija za razne servise i održavanja, što znači da će, pored otvaranja 1500 novih radnih mesta, veliki broj ljudi indirektno imati posao.\nZrenjanin će zahvaljujući kompaniji “Linglong” dobiti novu putnu mrežu, auto put Zrenjanin – Beograd, proširenje postojećeg puta ka Novom Sadu što nas dodatno dovodi u fokus za nove investicije.\nU prvoj fazi kineska kompanija je ishodovala građevinsku dozvolu za pripremne radove gde po Zakonu nije potrebno priložiti Studiju o uticaju na životnu sredinu.\nU drugoj fazi projekta prilikom početka izgradnje samog postrojenja za proizvodnju neizostavna je Studija o uticaju na životnu sredinu.\nPre davanja saglasnosti na Studiju i izdavanja građevinske dozvole za drugu fazu, Studija se mora dati na Javni uvid, gde će svi zainteresovani moći da je pogledaju, što se moglo i proveriti uz minimalne napore kroz Zakon o uticaju na životnu sredinu.\nIz tog razloga smatramo da je nepotrebno dovoditi građane Srbije u zabludu jer je sve dosada urađeno u skladu za Zakonom.\nPrema rečima gradonačelnika, Čedomira Janjića, u Zrenjaninu će se, na veliku žalost zlonamernih pojedinaca, podići najsavremenija fabrika guma u Evropi i svi parametri koji se tiču zaštite životne sredine biti ispoštovani. Sam proizvođač opreme zahteva najviše standarde zaštite životne sredine, što je za nas važno koliko i ulaganja u naš grad!


Pašalić: Kreiraćemo mjere ako izvoz mesa ne prođe na Savjetu ministara - Akta.ba\n24.10.2019. 10:02 / Izvor: SRNA\nMinistar poljoprivrede, šumarstva i vodoprivrede Republike Srpske Boris Pašalić najavio je da će Vlada i resorno ministarstvo kreirati određene mjere za bolje povezivanje domaćih mesoprerađivača i proizvođača mesa ukoliko Savjet ministara u tehničkom mandatu ne donese mjere u vezi sa izvozom junećeg mesa.\n"Razrađujemo još nekoliko mjera koje su nam rezerva ako izvoz junećeg mesa ne prođe na Savjetu ministara u tehničkom mandatu", rekao je Pašalić Srni.\nOn je podsjetio da je resorno ministarstvo u skladu sa Zakonom o spoljnotrgovinskom poslovanju uradilo sve da Savjet ministara u tehničkom mandatu aktivira ove mjere.\n"Uputio sam inicijativu i sada je sve na Savjetu ministara. Ja tu ne mogu ništa posebno da komentarišem i da uradim", zaključio je Pašalić.\nDok domaći farmeri upozoravaju na tešku situaciju jer je izvoz junećeg mesa iz BiH stao i očekuju hitno rješenje, u Ministarstvu spoljne trgovine i ekonomskih odnosa BiH u tehničkom mandatu za sada nema odgovora šta je urađeno da bi ovaj problem bio što prije riješen.\nČlan Upravnog odbora Udruženja poljoprivrednika BiH Savo Bakajlić rekao je Srni da je situacija veoma teška jer bikovi rastu i farmeri se plaše uginuća, a među 9.000 do 10.000 tovnih grla samo u Semberiji već je između 4.000 i 5.000 prešlo težinu od tone, što je kritično.\nOtvorena manifestacija "Dan romanijskog skorup-kajmaka" (FOTO)\nKranjčevićeva 41 71000 Sarajevo


by alex · November 9, 2016\nNe može se na svetu pronaći čovek koji se nije opekao makar jednom u proceni ljudi i bio povređen od strane nekoga koga je do juče smatrao prijateljem. Ipak, stvari uvek treba posmatrati sa vedrije strane, te shvatiti da to što su vaši dojučerašnji prijatelji pokazali pravo lice u nekoj situaciji, za vas uopšte ne mora biti nužno loše. Evo nekoliko poruke za lažne prijatelje! Zapravo, stvar je potpuno obrnuta, jer bi trebalo da budete zahvalni što ste konačno shvatili na koga ste potrošili toliko vremena, ali i emocija, te bi trebalo da naučite nešto iz toga.\nZato se neretko događa da možemo pročitati različite statuse i poruke za lažne prijatelje, a posebno na društvenim mrežama koje su, čini se preplavljene takvim sadržajima. Obično se navodi da osoba žali što je potrošila toliko vremena na ljude za koje se ispostavilo da su „pogrešni“. Ali, ako hoćete da budete iskreni, bez obzira što su poruke za lažne prijatelje koje možemo da pročitamo uglavnom istinite i proizvod su nekih negativnih iskustava različitih ljudi, činjenica je da se iz svakog odnosa može nešto naučiti. Pa tako, ako i vas povrede ljudi koje ste smatrali prijateljima, valjalo bi da se zapitate da li i šta možete da naučite iz toga, te da čak i ako objavljujete statuse i poruke za lažne prijatelje, oni ne budu svakako naročito negativni.\nA pod tim mislimo recimo na: Sa lažnim prijateljima je sve vrlo lako, jer ustvari ne gubiš ništa kada prestanu da se druže sa tobom!, Voleo bih da su prijatelji kao i novčanice i da možeš jednostavno da ih okreneš pod određenim uglom kako bi video ko ti je pravi prijatelj, a ko nije! Ili Kada sa ove distance pogledam sve one ljude za koje sam shvatio da mi nikada nisu ni bili pravi prijatelji, shvatim koliko sam ustvari bogat i srećan što mogu da uživam u svojoj samoći!


Sportske.net - Navijači Rome "kažnjavaju" kamenovanjem\nRoma je večeras izgubila ne samo trofej Kupa Italije već i šansu da naredne sezone igra u Ligi Evrope.\nFrustrirani navijači ovog tima, iako je bilo sukoba među njima samima ranije, pakt koji sklopljen među ekstremnim grupama je ispoštovan i na stadioni i oko njega večeras, ali oko 200 pristalica ovoga tima, nije imalo toliko razumevanja za večerašnji poraz.\nNekoliko zvezda Rome, između ostalih Frančesko Toti i Danijele De Rosi, nisu bili u autobusu ispred trening centra rimskog kluba "Trigoria" kada su fanovi bacali kamenje i sve što im je palo 'pod ruku' po njemu, razbivši gotovo sve prozore.\nSve to su pratili povici uvredljivog sadržaja, gde su navijači Rome nazivali fudbalere "plaćenicima", a svu krivicu za neuspeh u ovoj sezoni svalili su na predsednika Džejmsa palotu, direktore Franka Baldinija i Valtera Sabatinija.\nSpecijalne policijske snage se nalaze na licu mesta, ukoliko dođe do pogoršanja situacije i eskalacije nasilja.


Velika nagrada Beograda 2014: Legendarna kružna auto trka opet u Beogradu\nUrban BUG :: Magazin :: ZANIMLJIVO :: Velika nagrada Beograda 2014: Legendarna kružna auto trka opet u Beogradu\nDatum održavanja: 05.10.2014\nLokacija: Ušće, Novi Beograd\nPozivamo Vas i sve ljubitelje brze vožnje da u nedelju, 5. oktobra, u 12 časova na Ušću, prisustvujete kružnoj auto trci - “Velika nagrada Beograda 2014”, koju organizuje Sportski auto-karting Savez Srbije, pod pokroviteljstvom Auto-moto saveza Srbije i Skupštine Grada Beograda.\nLegendarna auto trka koja se održava nakon pet godina pauze nosiće naziv „Velika nagrada Beograda 2014“. Promoter auto trke je voditelj Ivan Ivanović, veliki zaljubljenik u automobilizam, koga će publika moći da vidi i na delu, na stazi, kao takmičara.\nNa „Velikoj nagradi Beograda 2014“ očekuje se učešće oko sto vozača, koji će subotu u 12 časova posle verifikacije i tehničkog prijema, održati dva treninga po 15 minuta. Kružna trka dugačka 22 kruga po 2.310 metara, zvanično počinje u nedelju, u 12 časova, i bodovaće se za plasman Otvorenog i nacionalnog šampionata Srbije, kao i BiH. Duž staze biće preduzete sve neophodne mere za bezbednost, ugrađeno je i montirano preko 200 metara sigurnosnih ograda (bankina) kao zaštita od posledica i eventualne mogućnosti izletanja vozača sa staze.\nKarte za ovaj veliki sportski događaj posetioci mogu kupiti na licu mesta, u biletarnicima na četiri pozicije prilazima stazi, po ceni od 200 dinara, i uživati u bravurama četvorotočkaša kako u subotu, na treninzima, tako i u nedelju, na zvaničnoj trci, od 12 časova. Zone za publiku su jasno označene a svako kretanje i boravak van sigurnosnih pomatračkih zona strogo je zabranjeno i regulisano redarima.


Vlast jeftinije gorivo najavljuje pred svake izbore - Ekonomija - Dnevni list Danas\nPočetna » Ekonomija » Vlast jeftinije gorivo najavljuje pred svake izbore\nO najavi predsednika da se vraćaju subvencije za dizel poljoprivrednicima\n0Piše: M. Obradović 12. februara 2019. 08.25\nVeć tri godine srpski paori ne samo da nemaju subvencije već i plaćaju najskuplji dizel u regionu. S obzirom da u proizvodnji troškovi goriva učestvuju 10 do 15 odsto jasno je koliko to utiče na (ne)konkurentnost domaćih farmera.\nZanimljivo je da je donošenje odluke Vlade najavio predsednik države Aleksandar Vučić u svojoj kampanji obilaska Srbije, a ne recimo ministar poljoprivrede kome bi to bilo u opisu dužnosti. Doduše Branislav Nedimović, ministar poljoprivrede to jeste najavljivao i 2017. i 2018. godine ali ništa se nije desilo. Poljoprivrednicima ovog puta sigurnost daje to što je najava stigla sa „najvišeg mesta“.\nTakođe, analitičari ne mogu, a da ne uoče vezu između ove najave i blizine izbora o kojima se priča u medijima i to ne bez razloga. Recimo ministar Nedimović je u martu 2017. najavio tzv. „plavi dizel“ sa subvencijom za poljoprivrednike i to baš uoči predsedničkih izbora održanih u aprilu iste godine.\nSledeći put Nedimović je opet govorio o subvencijama goriva za poljoprivrednike u januaru 2018, nekih mesec i po pre održavanja lokalnih izbora.\nU ministarstvu poljoprivrede nisu hteli da daju nikakav komentar do četvrtka i sednice Vlade, ali Nedimović je početkom 2018. dao procenu da bi se gorivo za poljoprivrednike moglo osloboditi dela akcize u iznosu od 25 dinara po litru. Trenutno je litar evrodizela 157 dinara na pumpama.\nOvakva olakšica po svemu sudeći ne bi bila dovoljna paorima. Miroslav Kiš, predsednik Upravnog odbora Asocijacije poljoprivrednika ističe da bi im značilo umanjenje cene od bar četrdesetak dinara.\n„Mi ovo tražimo već godinama, jer gorivo je veliki izdatak. Čuli smo najavu, ne znamo o kolikom iznosu se radi, ali samo se nadamo da neće biti „tresla se gora, rodio se miš“. Sada naftne kompanije daju popust pet do 10 dinara da bi privukle potrošače. Nadam se da subvencija države neće biti tako simbolična. Ministar poljoprivrede priča već dve godine kako nema para u budžetu za to, a sve zemlje u okruženju i koje nisu bogatije od nas kao Republika Srpska daju farmerima plavi dizel po subvencionisanim cenama. A tamo je još i gorivo jeftinije nego kod nas“, kaže Kiš dodajući da su nekada subvencije bile 12.000 dinara po hektaru, ali da toga nema već sedam, osam godina.\nZdravko Šajatović, predsednik udruženja Žitovojvodina, takođe kaže da traže godinama povratak regresiranog goriva, ali da je sada obećanje došlo „sa najvišeg mesta, pa očekujem da će se i ispuniti“.\nPredsednik UO Nezavisne asocijacije poljoprivrednika Srbije Jovića Jakšić smata da gorivo ne bi trebalo da bude skuplje od 100 dinara po litru, dok je predstavnik udruženja Pančevački ratari Jovan Njegovan rekao agenciji Beta da je dovoljno ukinuti akcizu na gorivo namenjeno poljoprivrednicima i omogućiti im najmanje 100 litara goriva po hektaru.\n„To bi, uz redukovanu obradu, pomoglo poljoprivrednicima“, rekao je Njegovan, ali je izrazio sumnju u vezi sa najavom da će Vlada Srbije doneti odluku o subvencionisanom gorivu, jer se, kako je dodao o tome više puta pričalo u poslednje dve godine, ali bez konkretnih efekata.\nOn smatra da bi, ukoliko do vraćanja subvencije dodje, najbolji mehanizam za podelu goriva poljoprivrednicima bilo uvođenje specijalnih kartica, kojima bi poljoprivrednici povoljnije gorivo direktno kupovali na pumpama.\n„U kartici bi trebalo da piše koliko goriva poljoprivrednik može da preuzme, u zavisnosti od veličine gazdinstva, dok bi kupovina goriva po punoj ceni uz kasniju nadoknadu države, bila lošija varijanta“, smatra Njegovan.\nI Branislav Gulan, član odbora sa selo SANU, podseća da je ministar Nedimović bar dva puta najavljivao i obećavao subvencije za gorivo, uz objašnjenje da ne može odmah jer nema para u budžetu.\n„Evo sad dolaze opet izbori i predsednik Vučić najavljuje subvencije. To je taj plavi dizel o kome se govori“, napominje Gulan. I Vladana Hamović iz Instituta za poljoprivredu podseća da je bilo raznih obećanja u kampanjama, ne samo poljoprivrednicima, koja nisu ispunjena. Ona podseća i da je u vezi sa subvencijama goriva bilo raznih zloupotreba i da bi njihovo korišćenje trebalo strogo kontrolisati.\nMilijarde za gorivo\nZa setvu kažu poljoprivrednici troši se između 60 i 100 litara dizela po hektaru u zavisnosti od kulture i zemljišta. Neki prosek je od 70 do 80 litara po hektaru po sezoni, dakle dva puta godišnje. Prema rečima Petra Radića iz Zadružnog saveza Vojvodine u pokrajini se obrađuje oko 1,5 miliona hektara, pa tako računica pokazuje da se godišnje u Vojvodini potroši oko 225 miliona litara dizela. Po ceni od 157 dinara za litar, to je trošak od 35,3 milijardi dinara samo za vojvođanske paore. Ako bi farmeri dobili cenu od 100 dinara, što znači da bi se država odrekla 57 dinara poreza i akciza po litru, to bi bio trošak za budžet od 12,8 milijardi dinara ili više od 100 miliona evra i opet samo za Vojvodinu. Ukupne subvencije u budžetu predviđene za poljoprivredu u ovoj godini su 36 milijardi dinara.\ngoriovo, Izbori, poljoprivrednici, pravilni, vlastBeograd


Četvorotaktni 8 – 9.9 ks – Mercury\nČetvorotaktni 8 – 9.9 ks\nMercury > Vanbrodski > Četvorotaktni 8 – 9.9 ks\nSnaga na elisi 5,9kw/8ks\nZapremina motora 209cc\nPokretanje motora Ručno ili Električno\nRezervoar za gorivo Eksterni 12Lit – standard\nAlternator 6amp – 76w na el.start modelima\nPrenosni odnos 2,08 : 1\nSnaga na elisi 7,3kw/9.9ks\nRezervoar za gorivo Eksterni12L standardno\nUpravljanje Ruckom ili daljinsko\nRezervoar za gorivo Eksterni12Lit – standard\nUpravljanje Ručno ili Daljinsko\nPrenosni odnos 2,42 : 1\nMercury vanbroski četvorotaktni motori su počev od 8 i 9.9 konjskih snaga motori koji imaju dva cilindra i koje odlikuje veći izbor opcija paljenja ( ručno, elektro), veći izbor propelera a kod modela 9.9 čak i izbor teretnog modela sa pouzdanim CT – command thrust pogonom. Jedinstven dizajn sa specijalnom crnom mat bojom, lakoća rukovanja i mala težina omogućavaju vam da u svakom momentu imate pouzdan pomoćni motor na vašem čamcu ili glavni motor kada je reč o manjim plovilima.\nSve počinje lakim povlačenjem kanapa ili jednostavnim pritiskom na dugme kod modela se elektro startom. Na ručici se nalazi uputstvo koje će vas podsećati na sistem paljenja motora kada je hladan ili kada je već neko vreme u radu. Standardni automatski cilindari i dekompresija sistema u velikoj meri smanjuju otpor i omogućuju lako potezanje i paljenje.Mercury motori od 8 i 9.9 konjskih snaga su od početka dizajnirani da budu kompaktni, lakši za rukovanje i lakši za nošenje ( samo 38kg) . Multifunkcionalna ručica će vibracije svesti na minimum , menjač se nalazi na ručici s toga odsečnim pokretima možete pokrenuti motor u napred ili u nazad a između ove dve pozicije nalazi se i neutralna pozicija menjača. Ono što Mercury motore Izdvaja od konkurenata jeste mogućnost blokiranja pozicije motora i gasa u toku vožnje tako da motor neće menjati pravac ni smanjivati brzinu.\nPrvo što bi smo izdvojili je specijalna crna antikorozivna boja koja se sastoji iz više slojeva koje pružaju lep izgled i žaštitu Mercury motoru i novi dizajn modela od 8 i 9.9 ks. Ispuštanje izduvnih gasova vrši se kroz propeler što predstavlja jedinstvenu tehničku inovaciju, dakle akcenat je stavljen na zaštitu od izduvnih gasova. Uz ove modele u standardu dolazi originalni Mercury eksterni rezervoar za gorivo od 12L sa crevom, pumpicom i priključkom.\nKod modela 8 i 9.9 ks u standardu dolazi sistem tilta motora u čak tri pozicije i zaključavanje tilta u jednoj od željenih pozicija. Ovaj sistem vam omogućava da podesite motor na visinu koja vam odgovara, a u slučaju nagiba plovila u toku vožnje sistem zaključavanja neće dozvoliti i nagib ili pomeranje motora.\nKod modela 9.9 ks postoji mogućnost izbora teretnog motora sa CT command thrust pogonom. Dakle ovo nije tehnički dodatak ili nešto slično već potpuno drugi motor koji poseduje veći menjač i prenosni odnos koji mu omogućavaju pokretanje većeg tereta od ostalih modela 9.9ks.\nDownload Premium WordPress Themes FreeFree Download WordPress ThemesDownload Premium WordPress Themes FreeDownload WordPress...


Pogledajte reakciju Anastasije Ražnatović na pitanje o Luni Đogani !!! - MAGAZIN\nPogledajte reakciju Anastasije Ražnatović na pitanje o Luni Đogani !!!\nAnastasija i Luna 13 godina su bile zaista nerazdvojne, a nakon prekida istog Ražnatovićeva je izbegavala bilo kakvo komentarisanje na tu temu... Anastasija Ražnatović i Luna Đogani su se zbližile još kao deca, a punih 13 godina su bile nerazdvojne. Međutim, prijateljstvo se okončalo\nOkrenite tanjire: Mladoženja obeležio OVE\nDA ČOVEK NE POVERUJE ZAŠTO: Keba napravio\npre dve godine, a kao razlog se navodio Anastasijin bivši dečko Kostadin Terzić...\nSpekulisalo se da je Luna navodno muvala Kostadina, i to dok je bio u vezi sa Anastasijom, dok je ona, ipak, u "Zadruzi ispričala sasvim drugu priču. Kako je rekla, Anastasija je dozvolila da ih razdvoji momak koji joj je u tom trenutku bio važniji od nje...\n"Ona je dozvolila da nas odvoji osoba koja je u tom trenutku bila bitnija, muškarac. Ne mogu da kažem da sam bila savršena, ali mislim da nije trebalo to da dozvoli. Mi danas prolazimo jedna pored druge kao da se nismo znale... Meni je to tužno, ali ja nisam tako htela. Nas dve smo delile bukvalno gaće, a sutradan smo kao dva stranca" kazala je Luna.\nU želji da saznamo istinu Anastasiju smo pitali za razlog svađe sa Lunom. Kao i mnogo puta do sada Anastacija nije željela da komentariše.\nTEST RANDOM: 551


RASPAD SISTEMA: Borovčanin isključen iz SPS-a\nNenad Borovčanin isključen je večeras iz SPS, odlučila je Statutarna komisija te stranke, koja je pozvala svoju bivšu funkcionerku Dijanu Vukomanović da vrati poslanički mandat socijalistima, izjavio je predsednik Statutarne komisije Miljkan Karličić.\nKarličić je rekao da je Borovčanin isključen iz SPS zbog najgrubljih povreda Statuta SPS, sklapanja koalicije na opštini Stari grad bez saglasnosti Gradskog odbora socijalista, odbijanja da učestvuje u disciplinskom postupku i najgrubljeg vređanja, omalovažavanja i narušavanja ugleda SPS.\nPrema njegovim rečima, funkcionerima Igoru Novakoviću i Ivani Petrović, protiv kojih se, takođe, vodio disciplinski postupak, izrečeni su ukori. Disciplinski postupak protiv funkcionera Novice Tončeva se nastavlja.\nKako je naveo Karličić, na sledećoj sednici Statutarne komisije biće usvojen predlog mera za bolje organizovanje i delovanje SPS.\n« Opštinski odbori SDS i Levice u Vladičinom Hanu kolektivno prešli u DS! Mihajlović: Dačić je poslednji koji će se pitati »


Kako su naveli na samom početku izveštaja, zbog političke situacije prouzrokovane ukrajinskom krizom poslovanje sa Ukrajinom, Rusijom i Belorusijom je otežano uz kontinuirano povećanje rizika. Kroz pregled ključnih parametara data je analiza stanja u privrednim granama: transport, platni promet, energetika, snabdevenost maloprodaje, proizvodnja hrane, hemijska industrija, metalska i elektro industrija, građevinska industrija i sankcije EU prema Rusiji i Belorusiji.\nSve arhitekte, projektante, inženjere, izvođače i investitore najviše zanima rast cena građevinskog materijala, ali i pitanje njegove dostupnosti.\nU sveobuhvatnom izveštaju stanja u privredi stoji da postoji otežana nabavka armature u Srbiji, stovarišta su zatvorena jer se očekuje dalji rast cene materijala. Za sedam dana cena čelika je porasla za 50% eura/toni. Smanjena je ili obustavljena isporuka prema kupcima, zalihe prodavaca mogu trajati do dva meseca.\nVanredna situacija u Ukrajini dovela je do globalnog poremećaja tržišta hemikalija neophodnih za održavanje procesa proizvodnje cementa, prvenstveno gvožđe-sulfata i rastvora uree. U cementarama u Srbiji postoje zalihe za šest meseci. Cementare su svoje potrebe za ugljem i naftnim koksom od oko 14 miliona evra, podmirivale 50% uvozom iz Rusije. Potrebno je hitno usklađivanje sa regulativama EU o korišćenju alternativnih goriva.\nSveopšti rast cena od početka godine uticao je i na rast cena nekretnina, koje su nastavile da opterećuju budžet građana Srbije, a prema rečima stručnjaka za nekretnine do kraja godine ne treba očekivati da će doći do\npada cena stanova. Ovakvi trendovi prognozirani su znatno pre krize u Ukrajini, ali je rat samo dodatno doprineo da troškovi porastu. Dodatni pritisak na džepove potrošača tek će se osetiti ukoliko poskupe nafta, gas i inputi za proizvodnju.\nKako navodi operativni direktor agencije City Expert Miloš Mitić, u narednom periodu cene nekretnina će nastaviti da rastu, i veoma je teško reći kada će doći do stabilizacije cena.\n"Cene inputa za gradnju su rasle i pre samog rata u Ukrajini, ali trenutna situacija može da utiče na još veći rast usled poremećaja i u lancu snabdevanja. Ovaj domino efekat i destabilizacija privrednih aktivnosti zavisiće od brzine rešavanja krize i brzine povratka u normalne tokove kretanja robe i energetskih derivata".


17.11.2016. / 16:15\nBEOGRAD, Kompanija “Svislajon Takovo” saopštila je danas da sumnja da su proizvodi “Juvitana” uopšte uzorkovani za analizu, zbog čega će zvanično zatražiti da se “super analiza” uradi u akreditovanoj, nezavisnoj, međunarodnoj, referentnoj laboratoriji.\nOni zahtijevaju od Ministarstva zdravlja da uzorkuju i izvrše komparativnu analizu proizvoda svih proizvođača dječje hrane, prisutnih na tržištu Srbije i rezultate javno prezentuje potrošačima.\nKako kažu ministarstvo zdravlja je osporilo kvalitet, odnosno zdravstvenu ispravnost dječje hrane “Juvitana” i pored činjenice da je ta hrana imala sve sertifikate o zdravstvenoj ispravnosti proizvoda od akreditovanih laboratorija.\nIz kompanije pitaju nadležne da li je kontaminirano obradivo zemljište na teritoriji Srbije i da li se na takvom zemljištu može obezbijediti zdrava sirovina za zdrav finanlni proizvod, za ljudsku ishranu i ko je odgovoran što je Srbija najveći potrošač pesticida u Evropi. Tanjug\nTagovi: juvitanameđunarodni laboratorijsuper analizaswisslionvazno


Bela kuća: Poređenja rata u Iraku i Vijetnamu su pogrešna i šalju loš signal američkim trupama\nBela kuća je saopštila da predsednik opozicione Demokratske stranke, Hauard Din, šalje pogrešnu poruku američkim trupama u Iraku, govoreći da neće pobediti u ratu u toj zemlji. O tome izveštava izveštač Glasa Amerike iz Bele kuće, Skot Sterns.\nPredsednik Demokratske stranke Hauard Din je kao gost jedne radio stanice u Teksasu rekao da ga rat u Iraku podseća na vijetnamski rat, sukob u kojem su američki lideri neprekidno predviđali pobedu.\n«Ideja da ćemo pobediti u ovom ratu je sasvim jednostavno rečeno pogrešna.»\nDin je podsetio da su hiljade hrabrih američkih vojnika izginule u Vijetnamu, jer su američki zvaničnici bili tvrdoglavi da priznaju šta se u stvari događa.\n"Svi su neprekidno govorili, ‘još samo jedna godina, treba samo ostati na kursu, pobedićemo".\nPortparol Bele kuće, Skot Meklelan, kaže da je to pogrešna poruka američkim vojnicima u trenutku kada su oni – kako se izrazio – «na ivici istorijskog uspeha», dok se irački birači spremaju da iduće nedelje izađu na izbore za novu skupštinu. Na molbu da prokomentariše Dinovu izjavu, predsednik Buš je rekao da američke trupe treba da znaju da je američki narod uz njih.\n«Znam da ćemo da pobedimo i naše trupe treba da čuju ne samo da imaju podršku, nego i da imamo pobedničku strategiju. Naravno, ima i onih koji su pesimisti, to su znate političari koji žele da zarade poene, ali naša strategija će nas dovesti do pobede.»\nPredsednik je rekao da shvata da će se o Iraku raspravljati i da ima političara koji će pokušati da izvuku korist iz te rasprave, ali je istakao da ogromna većina Amerikanaca stoji iza vojske Sjedinjenih Država. To je poruka koju je i potpredsednik Ričard Čeni doneo američkim vojnicima koji su se nedavno vratili sa ratišta. On je juče (Tuesday) govorio u jednoj armijskoj bazi u državi Njujorku, u okviru kampanje koju je Bela kuća preduzela da bi preokrenula javno mnjenje u trenutku u kojem ankete pokazuju da većina Amerikanaca sada smatra da je rat bio greška. Pojedine demokrate traže da se američke trupe vrate kući, a potpredsednik kaže da će se to dogoditi tek kada komandanti na terenu odluče da je postignuta dovoljna bezbednost, a ne kada to zatraže političari.\n«To bi bilo do krajnosti nerazborito – pobeda za teroriste, loše za irački narod i loše za Sjedinjene Države. Otići iz zemlje pre nego što je posao završen bilo bi isto što i predati Irak bombašima i ubicama. Zemlja bi se vratila vladavini tirana, postala veliki izvor nestabilnosti na Bliskom istoku i područje za pripremanje sve većih napada na Ameriku i ostale civilizovane zemlje.»\nPotpredsednik je to rekao u Fort Dramu, bazi u koju se prošlog meseca vratilo tri hiljade pripadnika 42. pešadijske divizije, dok su preostale tri hiljade vojnika iz iste baze ostale u Iraku.\nNastavak suđenja Sadamu Huseinu\nNa sudjenju Sadamu Huseinu i njegovim saradnicima u Bagdadu danas je svedočilo još petoro Iračana. Prva je iskaz dala šiitska muslimanka koja je, kao zaštićeni svedok, bila skrivena iza zavese dok joj je glas elektronski izmenjen.\nOna je jecajući ispričala kako je, kao 16-godišnjakinja, bila uhapšena, mučena i držana u zatvoru četiri godine posle atentata na Sadama Huseina u gradu Dudžail. Iskaz je dalo još četvoro svedoka iz Dudžaila, medju kojima i Iračanin koji je opisao kako su njega i njegove rodjake Sadamovi agenti tukli 19 dana, i koji je zatim proveo tri godine u jednom zatvoru u pustinji. Sudjenje Sadamu Huseinu nastavlja se u sredu.


Izdato 3,7 miliona pasoša\n► Izdato 3,7 miliona pasoša\nU Srbiji je do sada izdato oko 3,7 miliona novih pasoša i 3,4 miliona novih biomtrijskih ličnih karti, rekao je večeras ministar unutrašnjih poslova Ivica Dačić.\nDačić je podsetio da je prvi biometrijski pasoš izdat 7. jula 2008. godine, kada je izabrana aktuelna vlada i da je od tada uz lična dokumenata izdat i veliki broj novih registracionih tablica kao i vozačkih i saobraćajnih dozvola.\n"Mislim da je na neki način neophodno da odamo priznanje, bez obzira na primedbe građana na gužve, jer za to nisu krivi zaposleni u policijskim upravama već oni koji treba da obezbede dovoljno sredstava da se zaposli više ljudi da rade u policijskim upravama", rekao je on.\nBugarsko pravosuđe je danas saopštilo da istražuje veliku malverzacija državnih službenika koji su potvrde o bugarskom poreklu prodavali državljanima zemalja van EU, te su na osnovu toga...\nVlada Srbije ukinula je bezvizni režim s Iranom, nešto više od godinu dana pošto je uveden.\nVlasti Bahreina uhapsile 14 Iranaca s falsifikovanim pasošima\nVlasti Bahreina saopštile su danas da su uhapsile 14 Iranaca koji su nezakonito ušli u zemlju s falsfikovanim azijskim pasošima.


Apelacioni sud potvrdio - kafileriji u Zrenjaninu zabranjen rad na pet godina - Društvo - Dnevni list Danas\nPočetna » Vesti » Društvo » Apelacioni sud potvrdio – kafileriji u Zrenjaninu zabranjen rad na pet godina\nApelacioni sud potvrdio – kafileriji u Zrenjaninu zabranjen rad na pet godina\nKafilerija "Prekon" Foto: M. P.\nPresudom Privrednog apelacionog suda zrenjaninskoj kafileriji Prekon zabranjen je rad na pet godina.\nOvim je potvrđena presuda zrenjaninskog Privrednog suda kojom je prvobitno izrečena zabrana okrivljenom pravnom licu DOO “Prekon” da se bavi preradom sporednih proizvoda životinjskog porekla, proizvodnjom proteina životinjskog porekla i topljenjem masti iz sirovine sporednih proizvoda životinjskog porekla u objektu na adresi u Zrenjaninu, ulica Šećeranska bb, u trajanju od pet godina.\nPrivredni apelacioni sudje delimično je usvojio žalbu Osnovnog javnog tužioca u Zrenjaninu u pogledu odluke o kazni izrečenoj kafileriji „Prekon“ i odgovornom licu u tom preduzeću iz Zrenjanina.\nKako je obrazloženo, okrivljeno odgovorno lice S. P (63), osuđeno je na novčanu kaznu u iznosu od 200.000 dinara, zbog privrednog prestupa iz Zakona o zaštiti vazduha dok je kafilerija „Prekon“ osuđena na jedinstvenu novčanu kaznu od 5,2 miliona dinara.\nProtekle godine u Zrenjaninu su održani maosvni protetsi građana zbog neprijatnih mirisa iz pogona kafilerije, nakon čega je Odeljenje inspekcije radske uprave donelo rešenje o privremenoj zabrani obavljanja proizvodnog procesa u postrojenju fabrike „Prekon“. Preduzeće “Prekon” posluje u sastavu kompanije Matijević, koja ga je privatizovala pre deset godina.\nU saobraćajnoj nesreći koja se dogodila sinoć oko ponoći...\nMeđunarodni stručni tim sastavljen iz Srbije, Bosne i Hercegovine...


Бијељина: Обиљежен дан војске - Јадовно 1941. - КУЛТУРА СЈЕЋАЊА\nU Bijeljini je danas, polaganjem vijenaca na spomenik borcima poginulim u odbrambeno-otadžbinskom ratu i služenjem parastosa svim poginulim borcima Vojske Republike Srpske, obilježen 12. maj, Dan semberskih ratnih jedinica i Dan Vojske Republike Srpske.\nNa području grada Bijeljina u proteklom odbrambeno-otadžbinskom ratu djelovalo je 17 zasebnih jedinica Vojske Republike Srpske, a u odbrani je sa područja Semberije učestvovalo oko 25.000 boraca.\nPredsjednik Boračke organizacije Bijeljina Miodrag Stevanović rekao je da se petu godinu zaredom obilježava Dan svih semberskih jedinica, te odaje pošta i služi parastos borcima koji su živote dali za slobodu i Republiku Srpsku.\n“Sa područja Semberije u proteklom ratu poginulo je više od 1.000 boraca, a na područje grada je i poslije rata došao veliki broj porodica poginulih, tako da danas ima oko 2.000 porodica poginulih”, rekao je Stevanović novinarima.\nOn je dodao da je status demobilisanih boraca još na niskom nivou, ali da je država uradila dosta toga. “Mi smo uradili mnogo u borbi za naša prava, kao što ćemo nastaviti i istrajati u tome”, poručio je Stevanović.\nPredsjednik Odbora potomaka djece poginulih boraca Bijeljina Mišo Poletan rekao je da ovaj odbor u posljednje vrijeme intenzivno radi na rješavanju bitnih pitanja kao što je nezaposlenost djece poginulih boraca.\nPrema njegovim riječima, trenutno se intenzivno radi i na izradi socijalne karte zaposlene i nezaposlene djece poginulih boraca, sa namjerom da im se obezbijedi bolji život koji oni zaslužuju i za koji su se njihovi očevi borili.\nGeneral-major u penziji, ratni načelnik Štaba Istočno-bosanskog korpusa, Budimir Gavrić podsjetio je da je ratno vrijeme bilo izuzetno teško.\n“Na sreću, tadašnje rukovodstvo Srpske Republike BiH donijelo je odluku da se na današnji dan formira Vojska Republike Srpske koja je nastala najvećim dijelom od rasformiranih jedinica JNA. Tokom rata su, međutim, neprestano formirane nove jedinice i ta vojska koju je stvorio srpski narod dala je značajan doprinos u odbrani vjekovnih prostora na kojima je srpski narod živio”, rekao je Gavrić.\nOn je dodao da je spriječen masovan pokolj Srba, što je karakterisalo Prvi i Drugi svjetski rat, a u toku ovog rata srpski narod prvi put nije istrebljivan.\n“Ipak, pale su mnoge žrtve u ovom ratu kojima se danas sa ponosom poklanjamo jer su odbranjeni i vjekovni prostori srpskog naroda”, rekao je Gavrić i dodao da je boračka populacija danas na margini društva, iako je nesporno da je upravo ona dala najveći doprinos stvaranju Republike Srpske.\nKomandant bijeljinske kasarne “Vojvoda Stepa Stevanović”, pukovnik Sreten Milošević rekao je da je Vojska Republike Srpske dala ogroman doprinos stvaranju Srpske, što je jedna od najvećih tekovina koja se nikada ne smije zaboraviti.\n“Kao pripadnici Trećeg pješadijskog /Republika Srpska/ puka Oružanih snaga BiH imamo i obavezu i potrebu da gajimo vrijednosti i tekovine koje je stvorila Vojska Republike Srpske. Uvjeren sam da ćemo u tome i uspjeti, ali prije svega je obaveza svih nas da sačuvamo jednu od najvećih stečenih tekovina – Republiku Srpsku”, rekao je Milošević.\nGradonačelnik Bijeljine Mićo Mićić rekao je da je današnji događaj organizovan kao znak sjećanja na sve ljude koji su svoj život dali za Republiku Srpsku.\n“Ovo je jedna od prilika da im odamo poštu, da im zahvalimo za sve što su uradili za Republiku Srpsku”, rekao je Mićić i dodao da ostaje obaveza svih nivoa vlasti da se oduže porodicama poginulih boraca i ratnim vojnim invalidima.\nObilježene 24 godine od formiranja Specijalne brigade Garde „Panteri“


Bećković: Bitka da se Srbi liše budućnosti ne vodi se prvi put (video) - Sputnjik Srbija\nBećković: Bitka da se Srbi liše budućnosti ne vodi se prvi put (video)\n21:05 09.01.2016 (osveženo 21:16 09.01.2016) Preuzmite kraći link\nAkademik Matija Bećković ocenio je da su se borba za opstanak i identitet otopile sa borbom za evropske vrednosti, da sudbina Srba, Srbije i Republike Srpske zavisi samo od „nas samih“ i pozvao sve Srbe da budu složni.\n„Ne može nam niko nauditi ako ne naudimo mi sami sebi. Ako budemo složni, nećemo biti mali i slabi, nego veliki i nepobedivi“, rekao je Bećković na Svečanoj akademiji u Banjaluci povodom Dana Republike Srpske.\nBećković je naveo da onom ko se bori za svoj identitet prete da neće imati od čega da živi i savetuju mu da tu temu jedno vreme zadrži za sebe.\n„Kažu kao da bi bilo pametnije da ne slavimo bar ove godine dok ne prođe kriza, ili da jedno vreme slavimo krijući, kao u slavna vremena i ne oglašavamo na sva zvona ono što se drugih ne tiče i što ne mora da se sazna i vidi. Dilema je da slavimo i da budemo gladni ili da budemo siti i da slavimo u dubini duše“, naveo je Bećković.\nOn je konstatovao da male zemlje „drže u inkubatorima koje tuđa ruka isključuje i uključuje“.\n„Sad bi trebalo da budemo poslušni i da se ne čuje da smo živi, a posle ćemo slaviti i krsnu slavu“, rekao je on.\nBećković je rekao da se seća da su ljudi listom ulazili u komunističku partiju da bi se zaposlili i napredovali, pa im niko nije zamerao.\n„I ako uđemo u EU ne znači da nećemo biti ljudi“, poručio je on.\nBećković je zaključio da se bitka da se Srbi liše budućnosti ne vodi prvi put.\nDan Republike Srpske, Matija Bećković, Republika Srpska


U Ukrajinu stigao prvi dio vojnog paketa - BIGportal.ba\n22 Januara, 2022 22 Januara, 2022 074\nPrva isporuka američkog paketa bezbjednosne podrške vrijedan 200 miliona dolara za Ukrajinu stigao je danas u Kijev, saopšteno je iz američke ambasade.\nSa druge strane, američki mediji pišu da je Njemačka blokirala isporuku oružja iz Estonije u Ukrajinu.\nRiječ je o vojnoj pomoći težine oko 90,7 tona smrtonosnog naoružanja, uključujući municiju – navela je američka ambasada.\nAmerička strana ističe da su SAD prošle godine pružili Ukrajini vojnu pomoć vrijednu 650 miliona dolara, a od 2014. godine ta cifra je dostigla 2,7 milijardi dolara.\nNjemačka blokira oružje iz Estonije\nPrema pisanju Vol strit džornala, koji se poziva na neimenovane njemačke i estonske zvaničnike, Berlin je donio odluku da blokira prebacivanje artiljerije iz Estonije u Ukrajinu, jer se radi o naoružanju njemačke proizvodnje.\nZa razliku od SAD, Velike Britanije, Poljske i drugih saveznika, njemačka vlada zabranila je izvoz smrtonosnog oružja direktno u Ukrajinu – precizirano je u članku.\nPredstavnik njemačke vlade je rekao da je direktna isporuka njemačkog naoružanja ili izvoz preko trećih zemalja moguć jedino nakon dobijanja specijalne dozvole koja zasad nije izdata. Estoniki zvaničnik je precizirao da njegova vlada ipak pokušava da ubijedi Njemačku da se “predomisli”.\nRusija je u više navrata negirala optužbe Zapada i Ukrajine za “agresivna dejstva”, navodeći da nikome ne prijeti i nema namjeru nikoga napada, a izjave o “ruskoj agresiji” koriste se kao izgovor da se što više vojne tehnike NATO-a rasporedi u blizini ruske granice.\n“Caka” kojom Jelena Đoković rješava svađu između djece


Kasalović: Gradovi i opštine treba da se pripreme za primenu izmena zakona o lokalnoj samoupravi (VIDEO) | Novinska agencija Beta\nDRUšTVO | 24.08.2018 15:30 > 24.08 15:41\nKasalović: Gradovi i opštine treba da se pripreme za primenu izmena zakona o lokalnoj samoupravi (VIDEO)\n"Zbog toga ćemo se danas upoznati s modalitetima statuta i odluka mesnih zajednica, koje se rezultat rada SKGO i ministarstva", rekao je Kasalović.\nOn je rekao da zakon doprinosi transparentnosti i racionalnosti u radu jedinica lokalnih samouprava i doprinosi reformi javne uprave.\nPodsetio je da odredbe zakona propisuju da je pre pripreme odluke o budžetu neophodno sprovesti javnu raspravu u delu investicija, a definisani su i uslovi za gradjanske inicijative, kao i veća autonomija u radu mesnih zajednica.\n"Izmene predvidjaju da više jedinica lokalne samouprave, opštine i gradovi, mogu sporazumno da se dogovore, uz saglasnost vlade, da zajedno rade odredjene usluge i pružaju bolje usluge gradjanima", dodao je Kasalović.\nZamenik gradonačelnika grada Zrenjanina Saša Santovac rekao je da je važno diskutovati o izmenama i dopunama zakona o lokalnoj samoupravi, a pre svega o statutima gradova i opština i o tome kako će biti regulisan rad mesnih zajednica.\n"Grad Zrenjanin ima odredjene predloge o statutu i kako bi trebalo da izgleda, kao i odluke o mesnim zajednicama. Korisno je što će oni koji su direktno uključeni u rad lokalne samouprave moći da ukažu ministarstvu šta se dešava u primeni zakona", rekao je Santovac.\nNajavio je da će Zrenjanin ubrzo na sednici Skupštine grada usvojiti novi statut i odluku o mesnim zajednicama.\nKako bi se uskladjivanje akata, prvenstveno statuta lokalnih samouprava i odluke o mesnim zajednicama, obavilo u što kraćem roku, odmah nakon usvajanja Zakona, SKGO i Ministarstvo državne uprave i lokalne samouprave su zajednički radili na pripremi modela lokalnih akata koje su jedinice lokalne samouprave u obavezi da usklade sa najnovijim izmenama.\nSKGO je pripremila i Model pravilnika o posebnim elementima procene rizika, učestalosti vršenja inspekcijskog nadzora na osnovu procene rizika i posebnim elementima plana inspekcijskog nadzora komunalne inspekcije grada/opštine/gradske opštine koji će takodje biti predstavljen na sastanku.\nModel bi trebalo da pomogne efikasnijem i efektivnijem radu gradskih, opštinskih inspekcija i njenom sveukupnom boljem funkcionisanju obzirom na resurse kojima raspolaže.


Grad isplatio oko 80.000 evra kao naknadu štete za ujede lutalica - Bizlife.rs\nGrad isplatio oko 80.000 evra kao naknadu štete za ujede lutalica\n18:05 Beograd, 15/11/2011\nOd početka 2011. godine Grad je sa Beograđanima postigao 388 vansudskih poravnanja za ujede pasa, dok je na sudu 58 predmeta rešeno u korist građana koje su napale lutalice.\nBudući da na vansudskim poravnanjima građani u proseku dobiju oko 15.000 dinara odšete, a na sudu oko 50.000, može se izvesti računica da je u proteklih 11 meseci Beograd za ujede pasa platio više od 80.000 evra.\nNapadi uličnih pasa na građane znatno su smanjeni ove godine, ističu u “Veterini Beograd”, ali je broj podnetih zahteva za odštetu i dalje veliki.\n-Od početka godine podneto je 804 zahteva za nadoknadu štete. Međutim, veliki broj se odnosi na incidente koji su se dogodili tokom prethodnih godina, što nam govori o očigledno smanjenom broju ujeda u 2011. godini – ističu u “Veterini”.\nImajući u vidu da su pojedini građani pokušavali da zloupotrebe ovu praksu i dođu do naknade iako ih pas nije ni ujeo, Grad je ove godine pooštrio kontrolu, a izvestan broj prijava već je odbačen jer nije bilo čvrstog dokaza o napadu psa.\n– Presudan i neophodan dokaz je izveštaj lekara specijaliste, odnosno nalaz Infektivne klinike u Beogradu, što znači da nakon ujeda građani najpre treba da odu na pregled u Kliniku. Ona potom slučaj prijavljuje Republičkoj veterinarskoj inspekciji, odakle građani uzimaju rešenje, drugi neophodan dokument za dobijanje odštete. Treći dokument je formular zahteva koji se uzima u Sekretarijatu za komunalne i stambene poslove u Ulici kraljice Marije 1. Poželjno je da postoji i potvrda “Veterine Beograd” o hvatanju psa koji je ujeo građanina radi lakše procedure – objašnjavaju u “Veterini Beograd”.\nIznos naknade za vansudsko poravnanje kreće se od pet hiljada do 25.000 dinara u zavisnosti od težine povrede.\nU ovom slučaju o odšteti odlučuje Komisija u okviru Sekretarijata za komunalne poslove, koju čine lekar, predstavnik Gradskog pravobranilaštva i veterinar.\nKomisija zaseda svakog meseca, pa je procedura vansudskog poravnanja kratka, a ako nema žalbe, novac se isplaćuje za najviše mesec dana. Ukoliko, pak, građani pravdu žele da potraže na sudu, na odštetu će čekati bar dve do tri godine.\n– U tom slućaju je neophodno održati više ročišta, najpre radi saslušanja oštećenog građanina i eventualnih svedoka, zatim obaviti dva psihijatrijska i traumatološka veštačenja i na kraju, nakon dostavljanja presude, sačekati ishod žalbenog postupka. Ukoliko su građani pretrpeli lake telesne povrede, velika je verovatnoća da im sud neće dodeliti nikakvu novčanu naknadu, već će im samo ostati obaveza da Gradu naknade troškove postupka i plate sudske takse, rad veštaka i advokata – ističu u gradskom pravobranilaštvu.\nOni trenutno rade na 745 ovakvih predmeta, a građani u proseku traže da im Grad isplati 300.000 dinara odštete za ujed psa.\n– U periodu od poslednjih devet do 12 meseci, i kada usvoji delimično tužbeni zahtev, Grad u proseku ne plati više od 50.000 dinara – napominju u gradskom pravobranilaštvu.\nJapanci grade fabriku i najavljuju dobre plate\nIz socijalnog stana do najbogatijeg čoveka u Velikoj Britaniji\nNaplata plastičnih kesa se “širi” Srbijom\nRadnicama iz Srbije obećano 490 evra, a radile za 200\nOtkrivena 91 firma za obavljanje “prljavih poslova”\nRTB Bor postaje jedinstvena kompanija\nGradonačelnik smenjuje direktore, ali ne zna se koje ni zašto\nBeogradu od države 13 miliona dinara


"Političko samoubistvo" SDS-a - Kozarac.ba\nPredsjednik Republike Srpske Dragan Čavić izjavio je da je odluka Narodne skupštine RS da prihvati reformu policije u skladu sa evropskim principima, eliminisala mogućnost da se na današnjem sastanku političkih direktora Vijeća za implementaciju mira donesu izrazito loše odluke po ovaj entitet.\nU intervjuu agenciji “Beta” Čavić je rekao da je “imao informacije” da bi Vijeće za implementaciju mira u BiH u petak, zbog odbijanja RS da usvoji reformu policije, mogao da donese “vrlo loše odluke” po ovaj entitet i da ga stavi “u mnogo težu situaciju”.\nPredsjednik RS je dodao da saopštenje Vijeća za implementaciju mira “sada može biti samo afirmativan u vezi sa RS”, jer je sporazum o reformi policije koji je podržan u entitetskom parlamentu dobio podršku iz Brisela.\n“Mi smo iz Brisela dobili konačan i definitivan stav u pismenoj formi da sporazum apsolutno zadovoljava zahtjeve Evropske komisije da se može otvoriti početak pregovora o priduživanju i stabilizaciji”, istakao je Čavić.\nPredsednik RS je podsjetio na sve dosadašnje mjere koje su proizašle iz zaključaka Vijeća za implementaciju mira u BiH zbog neispunjavanja obaveza prema Haškom tribunalu, dodajući da je saopštenje Vijeća za implementaciju mira svaki put “proizvodio posljedice po RS i davao manevarski prostor visokom predstavniku da djeluje”.\nČavić je podsjetio da je na osnovu zaključaka Vijeća za implementaciju mira visoki predstavnik Paddy Ashdown u junu prošle godine smijenio oko 60 funkcionera u RS, dodajući da je u decembru prošle godine taj Savjet zaključio da “postoje institucionalne greške u BiH, a posebno u RS i da one zahtijevaju institucionalni manevar međunarodne zajednice”.\n“Zbog toga je pala Vlada, zbog toga su neki ministri iz RS u Vijeću ministara dali ostavke, zbog toga su sve političke stranke u RS digle uzbunu i to je kao rezultat imalo Sporazum o usaglašenom političkom djelovanju, jer svi mogu da tolerišu personalne smjene, ali statusne i institucionalne promjene niko nije mogao da prihvati”, rekao je Čavić.\nNavodeći da je na sastanku Vijeća ministara EU u Luksemburgu dato zeleno svjetlo Hrvatskoj, Turskoj i SCG za približavanje EU a da je BiH upućena poruka da ima još jednu šansu da do kraja godine ispuni postavljene evropske standarde, Čavić je podsjetio da je od RS zatraženo da se izjasni da li će prihvatiti evropske uslove za reformu policije.\n“Bila je jasno da je to odlična osnova da Vijeće za implementaciju mira u BiH u petak donese vrlo teške odluke, koje bi u potpunosti zatvorile manevarski prostor da RS uopšte traži bilo kakve benificije ili neku vrstu izlazne strategije. To je bio ključni razlog zbog čega sam pokrenuo inicijativu da se parlament izjasni o sporazumu za reformu policije”, naveo je on.\nČavić je pojasnio da su u pokušaju da se iznađe “izlazna varijanta” u vezi sa reformom policije u BiH, on i lider Saveza nezavisnih socijaldemokrata (SNSD) Milorad Dodik u nedjelju u Sarajevu ključnim međunarodnim predstavnicima ponudili tekst sporazuma o restruktuiranju policijskih snaga, zahtevajući da ponuđeni dokument prihvate bez ikakvih izmjena.\nSastanak je, rekao je ,održan sa visokim predstavnikom u BiH Paddy Ashdovnom, šefom delegacije Evropske komisije Majklom Hefrizom i ambasadorima Velike Britanije i SAD Metjuom Rajkroftom i Daglasom Meklhenijem.\nPredsednik RS je demantovao informacije pojedinih sarajevskih medija da je taj sastanak “bio tajan” i naveo da su on i Dodik, podnoseći zajednički tekst sporazuma o policiji, zahtijevali da se ponuđeni sporazum “ni u kom slučaju ne može menjati”, jer bi svaka promjena značila da nemogućnost obezbjeđenja potrebne većine za podršku reforme policije u parlamentu RS”.\n“Nikakav tajni sastanak nije postojao i to nije bio sastanak koji su sazvali predstavnici međunarodne zajednice nego Dodik i ja”, zaključio je Čavić.\nUpitan da li je pozicija RS ojačana odlukom njenog parlamenta da prihvati reformu policije ili je, pak, kako tvrde neki politički faktori iz RS, njena pozicija dodatno devastirana s obzirom na pristanak da još jedan dio svojih nadležnosti prenese na državni nivo, predsjednik RS je kazao da to pitanje “svako tumači na svoj način”.\n“Oni koji autistički gledaju RS kao jedan prostor izolovan od svih događaja, uključujući i BiH, da ne govorim o regionu, naravno da će reći – evo još jedne devastacije. Ali suštinski, niko ne postavlja pitanje da se sve češće i javno, a pogotovo u diplomatskim kanalima, govori o tome da ovakva situacija neminovno vodi ka tome da se na desetogodišnjicu Dejtona konstatuje da je dejtonska faza postala ograničenje ili smetnja za regionalni i opšti aspekt bezbjednosti i sigurnosti u cijeloj Evropi” rekao je Čavić.\nU tom kontekstu on je upozorio da bi u kompaktnoj teritoriji EU od sjevera do juga, samo na jugoistoku “ostala jedna jedina zemlja koja nije integrisana, a glavni uzrok neintegrisanja bi bila RS”, što bi, rekao je, bio razlog da se pokrenu aktivnosti koje bi imale “jako loše posljedice po RS”.\n“Imam veoma ozbiljne poruke i informacije da se čak razmatrala mogućnost evropskih zemalja stalnih članica Vijeća bezbjednosti, da predlože rezoluciju kojom bi Vijeće bezbjednosti UN-a od RS zahtijevao da institucionalno mora da izvrši unutrašnje promjene koje će omogućiti da se ne ugrožava evropska bezbjednost i sigurnost zbog činjenice da RS smeta evroatlanskim integracijama”, rekao je on, dodajući da se “s takvim stvarima ne možemo igrati”.\nKomentarišući sve glasnije inicijative za ustavnim promjenama u BiH, Čavić je kazao da je “ključni problem u vezi sa tim pitanjem različita politička pozicija političkih partija tri konstitutivna naroda”.\n“Ovde postoje tri različita koncepta sa vrlo kohezivnom strukturom političkih stranaka iz sva tri nacionalna korpusa. Jasan stav svih političkih partija iz RS je da je Republika Srpska temelj postojanja BiH i svaka ustavna promjena mora da znači postojanje RS sa njenim institucionalnim sadržajem”, naveo je predsjednik RS.\nVeoma značajnom je ocijenio poruku iz Vašingtona da je “oficijelan stav SAD da su ustavne promjene BiH potrebne da bi se postigla funkcionalnost države za integrativne procese koji predstoje, ali da te ustavne promene ne smeju da znače promjenu entitetskog statusa RS unutar BIH”.\n“To je jako snažna poruka koja dolazi iz najnasnažnije administracije koja je, na kraju krajeva, kreator Dejtonskog sporazuma”, naglasio je Čavić.\nGovoreći o ustavnim promenama u BiH sa stanovišta RS, on je ocijenio da je ulazak u te promjene moguć jedino tako što će se o njima postići konsenzus u okviru političkih stranaka u tom entitetu, kako bi se postigla zjednička platforma koja bi potom bila ponuđena ostalim učesnicima u traženju konačnog rješenja u vezi sa ustavnim promjenama.\n“To rješenje mora da bude utemeljeno na činjenici da je RS sa svojim entitetskim statusom nedodirljiva kategorija”, istakao je Čavić.\nČavić smatra da ustavne promjene treba da budu izvedene “u obimu i mjeri kojim će se omogućiti da BiH ima integritet i subjektivitet u procesu integrisanja u EU, dok je temeljna prekompozicije Dejtona praktično nemoguća”.\nUpitan da li nakon odluke vlasti RS da prihvati reformu policije očekuje slabljene pritisaka na Srpsku demokratsku stranku (SDS), te povlačenje nekih ranijih odluka visokog predstavnika kojima je ta stranka kažnjavana, Čavić je rekao da očekuje da će visoki predstavnik sada razmotriti sve svoje ranije odluke i ocijeniti da su “svi razlozi za takve sankcije prestali”.\n“Logično je da to očekujem i ja kao predsednik SDS i cijela SDS. Za to postoji pravno i činjenično uporište i ja se nadam da će se to dogoditi”, rekao je Čavić agenciji Beta.


ALEKSANDAR VULIN: Dojčinović iz KRIK-a je narkoman koji mrzi Srbiju - Naša Borba\nALEKSANDAR VULIN: Dojčinović iz KRIK-a je narkoman koji mrzi Srbiju\nPokret socijalista Aleksandra Vulina izneo je niz neistina na račun glavnog urednika KRIK-a Stevana Dojčinovića optužujući ga da napada Vulina, da je narkoman i da mrzi svakog ko se bori za Srbiju. Saopštenje, koje je objavljeno na sajtu pokreta i na ličnom sajtu ministra odbrane, usledilo je nakon KRIK-ovog otkrića da Vulin ne može da dokaže poreklo više od 200.000 evra kojima je platio stan.\nOvo nije prvi put da državni zvaničnici iznose neistine na račun KRIK-a i njegovog urednika tvrdeći da su strani plaćenici i da rade protiv interesa Srbije. Posle ovakvih javnih istupanja, novinari KRIK-a dobijali su pretnje koje do danas nisu rešene.\nUrednik KRIK-a će u vezi sa ovim navodima iskoristiti sva pravna sredstva na raspolaganju budući da su protiv njega iznete najgrublje neistine i da smatra da mu je bezbednost ugrožena.\nU saopštenju piše da je Vulin stan uredno prijavio, međutim, ne navodi odakle mu novac za kupovinu trosobnog stana na Zvezdari.\nSaopštenje je usledilo nakon što je KRIK objavio da je Agencija za borbu protiv korupcije tokom provere imovine Vulina utvrdila da ministar ne može da dokaže odakle mu 205.000 evra za koje je kupio stan.\nPodsećamo, on je Agenciji rekao da je novac stekao prodajom nekretnine, ali je kasnije promenio priču i rekao da je novac pozajmica od suprugine tetke iz Kanade. Pošto svoje tvdnje nije mogao da dokaže Agencija za borbu protiv korupcije prosledila je svoj izveštaj Tužilaštvu za organizovani kriminal sumnjajući da je ministar počinio neko krivično delo. Nakon dve godine, tužilaštvo je odbacilo prijavu navodeći da nije utvrdilo da je Vulin počinio delo iz njihove nadležnosti.\nNovinari KRIK-a pokušali su da dođu do ministra koji se nije odazvao pozivu za intervju.\nPrethodni tekstDARIJA KISIĆ: Srbija prijateljska zemlja, sve izbeglice dočekuje raširenih ruku\nSledeći tekstBANAĆANIMA PUKAO FILM: Plaćamo poreze, zaslužujemo bar ispravne puteve i vodu za piće


ZVANIČNO OKONČAN ŠTRAJK: Potpisan Kolektivni ugovor između Vlade KS i Sindikata doktora medicine i stomatologije | Slobodna Bosna\n"Od danas značajno bolji uslovi za rad", poručio je premijer KS Elmedin Konaković prilikom potpisivanja Kolektivnog ugovora o pravima i obavezama poslodavaca i radnika u djelatnosti doktora medicine i stomatologije.\nDanas je u kabinetu premijera Kantona Sarajevo Elmedina Konakovića potpisan kolektivni ugovor između Vlade KS i Sindikata doktora medicine i stomatologa u KS.\nPotpisivanjem ugovora zvanično je okončan štrajk nakon što je dogovoreno da se zdravstvenim radnicima povećaju plate odnosno satnica na 2,60 KM, zavisno od pozicije koju obavljaju.\nPremijer Elmedin Konaković je prisutnima poručio da će od danas doktori medicine i stomatolozi u Kantonu Sarajevo imati značajno bolje uslove za rad.\n"Kolektivni ugovor rješava radno-pravni status doktora, postavlja ih na pravo mjestu i daje im ono što im pripada", rekao je Rifat Rijad Zaid, predsjednik Sindikata doktora medicine i stomatologa u KS.\nPodsjećamo, zdravstveni radnici dobili su povećanje cijene satnice sa 2,31 na 2,60 KM. Novopotpisani ugovor predviđa radnu sedmicu od 37,5 radnih sati te koeficijent minulog rada od 0,5. Iz Sindikata su prvobitno tražili satnicu od 2,75KM, ali su nakon dugih pregovora pristali na kompromis.\nViše od dvadeset dana, gotovo prazni hodnici bili su uobičajena scena u sarajevskim domovima zdravlja. Primani su samo hitni slučajevi i hronični bolesnici, ali zdravstvena njega nikome nije uskraćena - tvrde ljekari.


Bugarski sveštenik "roleksom" plaća račun crkve za struju\nJedan visoki bugarski pravoslavni sveštenik, kritikovan da živi lagodno, ponudio je juče svoj luksuzan sat jednoj crkvi da bi mogla da plati račun za struju.\n"Mitropolit Plovdiva Nikolaj je Crkvi Sveta Marina ponudio svoj sat 'Roleks', da ga uzme i proda, i time plati račun za struju koji ona ne može da plati", saopštila je ta crkva u Plovdivu, na jugu Bugarske.\nRačuni za struju u Bugarskoj su se januara više nego udvostručili u odnosu na decembar što je izazvalo svakodnevne proteste širom zemlje. Protesti su doveli do ostavke vlade desnog centra Bojka Borisova.\nPošto je mreža za distribuciju gasa nerazvijena, grejanje na struju je u Bugarskoj masovno.\nMASAKR U BURKINI FASO Naoružani napadači ubili sveštenika i 23 muškarca, zapalili crkvu\nEVROPA ZAVIJENA U CRNO Svakim danom raste broj zaraženih, ali to nije ono što je ZABRINJAVAJUĆE: Da li nas čeka scenario iz aprila?\nDnevni bilansi smrtnih slučajeva u Evropi od kovid-19 porasli su za skoro 40% u poređenju sa prethodnom nedeljom, izjavila je za BBC Svetska zdravstvena organizacija (SZO).


Ministarstvo očekuije da će KAP vratiti dug Dojče banci\nCrnogorsko Ministarstvo finansija potvrdilo je u sredu da je Dojče banka od menadžmenta Kombinata aluminijuma u Podgorici (KAP) zatražila odgovor o mogućnostima vraćanja kredita koji je ranije ta banka dala kompaniji.\n"Dojče banka je menadžmentu KAP-a poslala obaveštenje da više nije u mogućnosti da odgađa postupak preuzimanja duga i da će stoga KAP-u proslediti zvaničan zahtev za naplatu kredita", piše u saopstenju ministarstva.\nPodgorički Kombinat aluminijuma treba Dojče banci da vrati kredit od 22 miliona evra, ali je uprava fabrike ranije saopštila da to nije u stanju, zbog čega je Vlada Crne Gore ranije saopštila da će ona otplatiti taj iznos kredita, pošto je, prilikom sklapanja tog aranžmana preuzela garancije.\nTakvu odluku vlade potvrdila je Skupština Crne Gore na vanrednoj sednici krajem februara, uz protivljenje dela opozicije, jer će, prema njenoj oceni, preuzimanje pomenutog duga dovesti do bankrota države.\nMinistarstvo finansija je u sredu, takođe, izrazilo očekivanje da će menadžment KAP-a "u ključnom trenutku pokazati na delu zainteresovanost i brigu za kompaniju, odnosno, da će odgovorno ispuniti obavezu prema kreditu".\n"Ukoliko se to ne desi, država će, kao garant, biti suočena sa servisiranjem garancije i naš zadatak biće da izmirimo preuzetu obavezu prema međunarodnom partneru", piše u saopštenju Ministarstva finansija. Ministarstvo je ocenilo da u tom slučaju ne bi trebalo da budu destabilizovane javne finansije Crne Gore.\nTakođe, kako je saopšteno, Ministarstvo će, u slučaju servisiranja garancije, a u cilju zaštite interesa države, podneti prijave protiv svih odgovornih lica koja su dovela do ovakve situacije.


ŠOKANTNO: Svekar nenamerno otkrio bliskost ubice i pevačice Jelene Marjanović! | Vestinet.rs\nPOČETNA U FOKUSU ŠOKANTNO: Svekar nenamerno otkrio bliskost ubice i pevačice Jelene Marjanović!\nŠOKANTNO: Svekar nenamerno otkrio bliskost ubice i pevačice Jelene Marjanović!\n24. marta 2017. 19:12 · Nema komentara\nVladimir Marjanović, svekar ubijene pevačice Jelene Marjanović, nenamerno je otkrio sumnje policije o tome ko je brutalno ubio njegovu snaju pre skoro godinu dana u Borči, saznaje KURIR!\nOstavio je utisak čoveka koji sve teže podnosi pritisak pod kojim je porodica – otkriva dobro obavešteni izvor Kurira, koji nije želeo da kaže šta je konkretno novo rekao Vladimir kako ne bi ugrozio istragu koja je pri samom kraju.\nSagovornik Kurira podseća i da je Vladimir Marjanović tokom zvaničnih saslušanja i poligrafskog testiranja već pokazao znake nervoze, kao i da je još tada razotkrio da zna daleko više od onoga što je rekao.\nNaš sagovornik podseća da su u poslednjih nekoliko dana otkriveni i novi dokazi, kao i da je u ovom momentu ključni trag DNK koji je ubica ostavio na tanga gaćicama pevačice, najverovatnije u trenutku kada je ona već bila mrtva.\nKako je Kurir pisao, istražitelji su analizom baznih stanica i mobilnih brojeva osoba koje se povezuju sa zločinom otkrio ko je bio u blizini Jelene, ali i nasipa u Crvenki kod Borče, u kom je njeno telo pronađeno 3. aprila prošle godine.\nPOTRAGA ZA BICIKLISTOM\nTags:Jelena Marjanović · svekar ubijene pevačice · vesti · Vladimir Marjanović


Sednica Saveta bezbednosti UN o produženju embarga na oružje Iranu, 14. avgust 2020.\nNeuspeh SAD da na Savetu bezbednosti UN proguraju rezoluciju za produženje embarga na oružje Iranu ukazuje na sve veću izolovanost Vašingtona po pitanju Irana i nuklearnog programa te zemlje, ali i otvara put za duboku diplomatsku krizu u jednom od glavnih tela Ujedinjenih nacija, pišu svetski mediji.\nJedan glas podrške\nPokušaj administracije predsednika SAD Donalda Trampa (Trump) da na neograničeno produži embargo na oružje Iranu doživeo je dramatičan neuspeh, pošto je u petak, 14. avgusta, obezbedila samo jedan glas podrške u Savetu bezbednosti UN s 15 članova, piše Fajnenšl tajms (The Financial Times).\nDržavni sekretar SAD Majk Pomeo (Mike) optužio je Savet bezbednosti UN da je odbio razumnu rezoluciju i da je "neoprostivo" što embargo nije produžen.\nRuski predsednik Vladimir Putin u petak je predložio video samit s tri evropske zemlje – Francuskom, Nemačkom i Velikom Britanijom – poznate kao E3, kao i sa SAD, Kinom i Iranom da se izbegne, kako je rekao "konfrontacija i eskalacija" u UN, navodi Fajnenšl tajms, dodajući da SAD optužuju Rusiju da želi da prodaje oružje Iranu.\nE3 su pokušale da pronađu kompromis koji bi odrazio njihovu zabrinutost u vezi s Teheranom, ali da se ne uništi nuklearni sporazuma i takođe, kako ukazuje list, i koji bi Rusija i Kina mogle podržati.\nSAD su pretrpele ponižavajući diplomatski poraz u UN kada su čak i najsnažniji američki saveznici odoleli pritisku Trampove administracije da zauzmu tvrdu liniju, ocenjuje Njujork tajms (The New York Times) i ističe da je poraz podvukao sve dublju globalnu izolaciju SAD po pitanju Irana.\nSporazum potpisan 2015. nalagao je ukidanje sankcija Iranu koji je zauzvrat pristao da obustavi nuklearni program, ističe Njujork tajms, dodajući da je taj dogovor jedan od glavnih diplomatskih uspeha tadašnjeg predsednika Baraka Obame (Barack) koji su podržali neki od najbližih američkih saveznika, poput Velike Britanije, Francuske i Nemačke, kao i najsnažniji protivnici Kina i Rusija.\nTramp je došao u Belu kuću s obećanjem da će demontirati nuklearni sporazum s Iranom i postići bolji, ali je, kako piše Njujork tajms, po povlačenju SAD iz sporazuma 2018, pokrenuo diplomatski požar koji je povremeno eskalirao ka ratu.\nIako je Iran u početku posle povlačenja SAD nastavio da se pridržava sporazuma, njegovi lideri su nedavno iskazali nezadovoljstvo odustajući od ključnih odredbi, uključujući ograničenje obogaćivanja uranijuma i zaliha nuklearnog goriva.\nVraćanje sankcija Iranu\nIako su se SAD povukle iz nuklearnog dogovora s Iranom, Vašington je pretio da će iskoristiti odredbu dogovora za pokretanje postupka za brzo vraćanje (snapback) svih sankcija UN Iranu, ako Savet bezbednosti ne produži embargo na oružje, ukazuje Rojters (Reuters).\nDiplomate predviđaju da će proces takozvanog "brzog vraćanja" sankcija u Savetu bezbednosti UN biti haotičan pošto se ostale učesnice sporazuma iz 2015. protive takvom potezu, podvlači Rojters, dodajući bi uspeh Vašingtona u tom manevru na kraju moga ubiti nuklearni sporazum jer bi Iran izgubio glavnu inicijativu za ograničenje svojih nuklearnih aktivnosti.\nSAD su po izlasku iz sporazuma jednostrano vratile snažne sankcije, dok je Iran u odgovoru na to prekršio delove nuklearnog sporazuma. Brzo vraćanje sankcije bi zahtevalo da Iran, između ostalog, suspenduje aktivnosti obogaćivanja i prerade uranijima, uključujući istraživanja i razvoj, zabranu uvoza opreme za sisteme lansiranja raketa s nuklearnim bojevim glavama, kao i vraćanje ciljanih sankcija desetinama pojedinaca i entiteta.\nKriza u Savetu bezbednosti UN?\nAmerički predsednik u subotu, 15. avgusta, najavio je da će upotrebiti kontroverznu tehniku za brzo vraćanje sankcija Teheranu, što bi moglo imati ogromne posledice po nuklearni dogovor s Iranom, navodi agencija Frans pres (Agence France-Presse).\nTramp je u subotu takođe rekao da "verovatno neće" učestvovati na samitu koji je predložio Putin za rešavanje situacije s Iranom. "Mislim da ćemo sačekati do izbora", rekao je Tramp.\nVašington post (The Washington Post) takođe ukazuje da pojedini analitičari strahuju da bi insistiranje SAD na brzom vraćanju sankcija moglo izazvati egzistencijalnu krizu u Savetu bezbednosti UN.\n"Pitanje je da li ostatak Saveta bezbednosti veruje da je brzo vraćanje (sankcija) legitimno", rekla je Trita Parsi iz Kvinsi instituta za odgovorno državništvo (Quincy Institute for Responsible Statecraft). "Moguće je da će ignorisati to. A kakva je vrednost Saveta bezbednosti ako ne mogu da se dogovore kakav autoritet imaju?"\nSAD argumentuju da iako su izašle iz nuklearnog sporazuma, kao njegov originalni "učesnik" zadržavaju pravo da pokrenu vraćanje sankcija po bilo kom pitanju koje krši odredbe dogovora, dok Rusija i Kina odbacuju poziciju SAD tvrdeći da Vašington posle napuštanja sporazuma nema pravo da traži zadržavanje embarga na oružje, ukazuje list, dodajući da Evropljani žele da očuvaju dogovor i da brinu da bi mogli izgubiti uvid u iranski nuklearni program preko posmatrača Međunarodne agencije za atomsku energiju (IAEA).\nPompeo je ocenio da će odluka Saveza bezbednosti UN posejati haos u uništavanje i najavio da će SAD blokirati trgovinu oružja s Iranom uprkos glasanju u petak. "SAD nikada neće napustiti svoje prijatelje u regionu koji su više očekivali od Saveta bezbednosti", rekao je on.\nMeđutim, povlačenjem iz nuklearnog sporazuma SAD su ostale izolovane po tom pitanju, čak i među saveznicima koji dele zabrinutost u vezi s Iranom i njegovom trgovinom oružjem, ističe američki list. Glasanje, na kojem su SAD, kako navodi Post, pretrpele ponižavajući poraz u UN, predstavlja snažno odbacivanje "kampanje maksimalnog pritiska" i pristupa Trampove administracije Iranu.


Srpska kompanija Dadanco Europe osvojila nagradu za najinovativnije rešenje u centralnoj Evropi | Biznis i Finansije\n/ Vesti / Srpska kompanija Dadanco Europe osvojila nagradu za najinovativnije rešenje u centralnoj Evropi\nSrpska kompanija „Dadanco Europe“, jedna od vodećih proizvođača rashladnih greda i indukcionih aparata u svetu, čije je poslovanje zasnovano na inovacijama, osvojila je nagradu za najznačajniju inovaciju (Most disruptive innovation award) za 10xHydro projekat u okviru Deloitte-ovog programa Pedeset najbrže rastućih tehnoloških kompanija u centralnoj Evropi (Deloitte CE Technology Fast 50 2017).\nRedakcija BIF on 13/10/2017 - 13:02 in Vesti, IT i nauka, Promo\nNagrada se dodeljuje kompaniji koja razvija jedinstven i inovativan proizvod ili pruža usluge koje imaju revolucionaran uticaj na tržište.\nVladimir M. Petrović, osnivač i direktor kompanije Dadanco Europe komentariše: „Više od 20 godina sam posvetio inovacijama u uštedi energije u urbanoj okolini. Od Amerike do Australije Dadanco je plasirao svoje inovacije sa velikim uspehom. 10xHydro projekat je još jedna u nizu inovacija koje smo razvili kako bismo izvršili naš mali uticaj da spasemo planetu Zemlju. Prezadovoljni smo odatim priznanjem od tako renomirane kuće kao što je Deloitte i prava nam je čast da je naš projekat izabran za Most Disruptive Innovation Award.“\nProjekat Technology Fast 50 u Srbiji se sprovodi već deset godina zaredom, dok se na području centralne Evrope realizuje 18 godina.\nPored liste Technology Fast 50, Deloitte svake godine objavljuje i rang liste Zvezda u usponu (rangiraju se kompanije koje su „premlade“ i ne ispunjavaju uslov za glavnu kategoriju) i listu Velikih 5. Uslov za plasman na listu Fast 50 je da kompanije tokom poslednjih četiri godine ostvaruju prihode veće od 50.000 evra, a za listu Zvezde u usponu da su prihodi u poslednje tri godine veći od 30.000 evra. Za plasman na listu Velikih 5 važe isti uslovi kao i za listu Fast 50, s tim što kompanije moraju da imaju godišnji prihod veći od 25 miliona evra u poslednjoj posmatranoj (2016.) godini.\nOvogodišnji pobednik u kategoriji 50 najbrže rastućih tehnoloških kompanija je češka kompanija Kiwi.com, koja se bavi onlajn prodajom avio karata, sa četvorogodišnjim rastom prihoda od 7165% (od 2013. do 2016. godine). Litvanska kompanija za 3D modelovanje CGTrader je najbolje plasirana na listi Zvezde u usponu ostvarivši rast prihoda u poslednje tri godine od 3329%.\nVećina kompanija sa najbržim rastom, kao i prethodnih godina, dolazi iz Poljske (19), a veoma dobro su zastupljene i Hrvatska sa 8 i Češka sa 5, Rumunija sa 3 kompanije na rang listi. Ove godine na listi su se mahom našle kompanije koje se bave IT i digitalnim rešenjima i zauzele su 39 mesta na listi, dok su ostali tehnološki segmenti na listi zastupljeni u značajno manjoj meri.\nLista 50 najbrže rastućih je formirana tako što su se kompanije tehnološkog sektora prijavljivale Deloitte-u, pri čemu je trebalo da ispune nekoliko uslova: da je godišnji prihod u poslednjih četiri godine veći od 50,000 evra, da je sedište kompanije unutar jedne od zemalja centralne Evrope, da kompanija nije predstavništvo, odnosno nije u većinskom vlasništvu neke druge kompanije i da poseduje sopstvenu tehnologiju koja značajno doprinosi operativnim prihodima. Uslovi za listu Zvezde u usponu bili su godišnji prihod veći od 30 hiljada evra u poslednje tri godine. Na ovu listu se kandiduju kompanije koje pokazuju veliki potencijal, ali su prekratko aktivne da bi ispunile kriterijum poslovanja od najmanje četiri uzastopne godine koji se odnosi na glavnu kategoriju. Uslovi za listu „Velikih 5” su isti kao za listu 50 najbrže rastućih kompanija, s tim što su godišnji prihodi u poslednjoj posmatranoj 2016. godini morali da budu veći od 25 miliona evra.\ndeloitte it-industrija rast srbija


Protest protiv privatnih izvršitelja - Društvo - Dnevni list Danas\nPočetna » Društvo » Protest protiv privatnih izvršitelja\nProtest protiv privatnih izvršitelja\nPokret 7 zahteva saopštio je da podržava protest protiv privatnih izvršitelja, koji u subotu u 16 sati ispred Komore izvršitelja organizuje grupa Kolektivna odbranastanara.\n2Piše: Danas Online 12. oktobra 2017. 12.24\nSa nedavnog iseljavanja porodice Petrović iz stana Negoševoj ulici Foto: S. M.\nKako navode u saopštenju, zajedno se treba suprostaviti društvenim nepogodama koje nastaju zbog izvršitelja, korumpiranih sudova i bahatih bogataša, navodeći da treba prvo ukinuti izvršitelje-preduzetnike kao instituciju, a potom i zbrinuti ugrožene ljude koji nemaju svoj krov nad glavom.\n„Iako su privatni izvršitelji izmišljeni uz izgovor da će omogućiti efikasniju naplatu potraživanja i rasteretiti sudove, njihov primarni ‘uspeh’ ogleda se u ličnom bogaćenju (stotine hiljada evra godišnje zarade) postignutom zahvaljujući maltretiranju nedužnih, a najčešće staraca sa penzijama manjim od 10.000 din mesečno i samohranih majki“, navode u saopštenju.\nKao glavne aktere formule bogaćenja navode korumirano pravosuđe i policiju.\n„U slučaju porodice Petrović, nedavno iseljene iz stana u Njegoševoj ulici u Beogradu kada je preko stotinu građana branilo majku dvoje dece od 50 policajaca, izvršiteljka Mirjana Dimitrijević bila je bivša sudija izvršnog odeljenja Prvog osnovnog suda (2010-2014), kao i predstavnik Komore izvršitelja i jedan od članova radne grupe za pisanje zakona o izvršiteljima (2015). Isti sud doneo je presudu protiv Porodice Petrović (koja ima urednu dokumentaciju o korišćenju) i odbio da odlučuje po žalbi porodice. Poznanstva i uticaj Mirjane Dimitrijević u Prvom osnovnom sudu omogućavaju da danas, kao izvršitelj preduzetnik, ona godišnje ostvari blizu 900.000 evra prihoda na slučajevima nalik iseljenju porodice Petrović. Sličnu nepravdu doživela je umetnica i samohrana majka, Julijana Terek koja je na Dedinju iseljena zbog ambicija lokalnih opštinskih funkcionera da barake na toj lokaciji koriste za izgradnju kafića. Porodica Havatmi, iseljena na Dorćolu, nije bila žrtva ambicija lokalnih političara ili bivših sudija, ali je zbog duga od nekoliko hiljada evra ostala bez stana koji vredi više od 50.000 evra. Možda najapsurdniji slučaj sa iseljenjima dešava se u radničkom naselju Trudbenika na Konjarniku, gde bivšim radnicima Trudbenika preti izbacivanje iz baraka koje su svojim rukama izgradili i dobili od nekadašnje firme iako je ugovorom o privatizaciji bilo predviđeno da ta imovina nije na raspolaganju novom vlasniku“, ističe Pokret 7 zahteva.\nDesetine porodica, kako ističu, stradaju da bi jedna osoba imala stotine hiljada ili milione evra zarade.\n„Bilo da su to banke, tajkuni, bivše i sadašnje sudije, izvršitelji, strane kompanije koje privatizuju naša preduzeća – količina pravde u Srbiji meri se dubinom džepa“, zaključuju u saopštenju i pozivaju ljude da se priključe protestu.\n12. oktobra 2017. u 16.39\nPuna podrska. Obican covek je samo sundjer, krpa, koju silni cede i cede… Pohvala ovakvim ljudima, koji staju u odbranu obicnog coveka.\n16. oktobra 2017. u 21.35\nBaš me interesuje da li bi ovi isto ovako guslali kada bi kojim slučajem neko raspolagao njihovim stanovima, ili bio njima dužan "nekoliko hiljada evra" bez namere da dug namiri dok stanuje u 50.000 evra?! Vrlo je lasno tuđom imovinom gloginje mlatiti…


Ministri Evropske unije danas o pomoći Haitiju - Klix.ba\nMinistri Evropske unije danas o pomoći Haitiju\n18.1.2010. u 06:38\nMinistri Evropske unije zatražit će u ponedjeljak na vanrednom sastanku sazivanje međunarodne konferencije za pomoć Haitiju, rekla je Cristina Gallach, portparol španskog predsjedništva EU u Bruxellesu.\nŠef vanjske politike EU Catherine Ashton predsjedavaće sastankom ministara za razvoj EU, rekla je Gallach Reutersu.\nMinistri će procjeniti kolika je pomoć potrebna za "najgoru humanitarnu krizu" posljednjih decenija, kao i mogućnosti obnove Haitija nakon potresa jačine 7 stepeni Rihtera koji je pogodio ovu karipsku zemlju u utorak.\n- Sve aktivnosti bit će koordinisane s UN-om i međunarodnim finansijskim organizacijama kao što je Svjetska banka. Ministri će takođe razmotriti šta još treba učiniti da se pomogne Haitiju, rekla je Gallach, prenosi Radio Slobodna Evropa.


Ombre Clothing Men's hooded sweatshirt B1094 | ePonuda.com\nOmbre Clothing Men's hooded sweatshirt B1094 cene\ncena 3.024,00 din\nEPonuda nije internet prodavnica već Vam omogućava da brzo i lako nađete Ombre Clothing Men's hooded sweatshirt B1094 po najjeftinijoj ceni. Naš cilj je da kupci budu što bolje informisani o ponudi Ombre Clothing Men's hooded sweatshirt B1094 na tržištu Srbije. Vrlo lako nalazite željeni proizvod za kategoriju Muški duksevi sa kapuljačom cene, ne morate da lutate od sajta do sajta za Ombre Muški duksevi sa kapuljačom, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Ombre Clothing Men's hooded sweatshirt B1094 sa PRODAVCEM. EPonuda ne može da garantuje potpunu tačnost specifikacije i slika za Ombre Clothing Men's hooded sweatshirt B1094. Pre kupovine, podatke za Ombre Clothing Men's hooded sweatshirt B1094 proverite na sajtu PROIZVOĐAČA.


Milanko Mihajilica Biografija - Biografija.org\nPolitičar (1967. - )\nMilanko Mihajilica je srpski i bosanskohercegovački političar, lider Srpske radikalne stranke Republike Srpske (SRS RS), te poslanik u Narodnoj skupštini Republike Srpske (NS RS). Rođen je 13. novembra 1967. godine u Novom Gradu. Oženjen je Dankom Mikelić s kojom ima dvoje dece, ćerku Milicu i sina Miloša. Živi u Novom Gradu, a radi u Banjaluci.\nTokom dugogodišnje političke karijere radio je u opštini Novi Grad, bio odbornik u Skupštini opštine Novi Grad, te četiri puta biran za poslanika u Narodnoj skupštini RS.\nMilanko Mihajilica je rođen 1967. godine u Novom Gradu. Do 1978 godine pohađao je Osnovnu školu u selu Kršije, a nakon toga Osnovnu školu u Donjim Agićima kod Novog Grada. Godine 1986. godine završio je Elektrotehničku školu u rodnom gradu, a 1991. godine diplomirao je politikologiju na Fakultetu političkih nauka u Zagrebu.\nMihajilica je političku karijeru započeo ratne 1992. godine kao član Srpske radikalne stranke (SRS). Do 1996. godine je bio sekretar Opštinskog odbora Novi Grad, a od 1996. do 2002. godine bio je predsednik Opštinskog odbora. Od 1998. do 2002. godine bio je potpredsednik Regionalnog odbora Krajine, te član Izvršnog odbora stranke. U periodu od 2000. do 2002. godine bio je član Centralne otadžbinske uprave SRS-a u Beogradu. U međuvremenu je stranka promenila ime u SRS Vojislav Šešelj, što je, između ostalog dovelo do unutrašnjeg raskola u stranci. Godine 2002. Mihajilica je osnovao Srpsku radikalnu stranku RS (SRS RS), čiji je predsednik i danas.\nMilanko Mihajilica je od 1992. do 2002. godine radio u organima uprave opštine Novi Grad i Ministarstvu odbrane Republike Srpske.\nNa Opštim izborima 1998. godine izabran je za poslanika u Narodnoj skupštini RS. Privremena izborna komisija je iste godine skinula Mihajilicu i još osam kandidata s izborne liste SRS-a, uz zabranu kandidovanja na tri godine. S obzirom na zabranu, 2000. godine se nije mogao kandidovati za poslanika. U međuvremenu zabrana je skinuta, pa se na Oštim izborima 2002. kandidovao za poslanika te sa 1 412 glasova dobio mandat u NS RS. Četiri godine kasnije, ponovo je izabran za poslanika SRS u Skupštini RS.\nTreći put kandidovao se 2010. godine ali nije osvojio dovoljno glasova za mandat u NS RS. SRS je osvojio jedan mandat, a u poslaničkoj klupi se umesto Mihajilice našao Slavko Boljanović.\nDve godine kasnije imenovan je za savetnika ministra za izbeglice i raseljena lica u Vladi RS Davora Čordaša. Tu funkciju obavljao je od 27. marta do 17. oktobra 2012. godine.\nU periodu od 2013. do oktobra 2014. godine bio je odbornik u Skupštini opštine Novi Grad. U aprilu 2014. godine SRS RS je pristupila koaliciji „Savez za promene“ oko koje je okupljena većina opozicionih partija u RS. Partije su dogovorile zajednički nastup na izborima, a Mihajilica je sa osvojenih 3 501 glas ponovo dobio mandat u Narodnoj skupštini Republike Srpske. U aktuelnom sazivu NS RS Mihajilica je predsednik Odbora za bezbednost, te član Odbora za politički sistem, pravosuđe i upravu i Odbora za reviziju. Član je Kluba poslanika SDS-SRS. Jedan je od najaktivnijih narodnih poslanika u Skupštini RS.\nKao član Odbora za bezbednost, ukazao je na bezbednosne i pravosudne institucije BiH da „korektno deluju, umesto što se pod političkim uticajem trude da pripadnike vehabija u BiH na neki način zaštite“. On je istakao da je priča o borbi protiv islamskog radikalnog vehabizma i terorizma pala u vodu zbog neadekvatnog delovanja odgovornih institucija.\nNa Lokalnim izborima 2016. godine kandidovao se za načelnika opštine Novi Grad. Osvojio je 7 063 glasa što nije bilo dovoljno za pobedu. Njegov protivkandidat Miroslav Drljača (SNSD – Savez nezvisnih socijaldemokrata) osvojio je 8 961 glas te postao načelnik opštine.\nNakon poraza na izborima Mihajilica je podneo ostavku na mesto predsednika SRS RS, ali je Izvršni odbor stranke nije prihvatio.\nKrajem 2016. godine je podneo ostavku na mesto člana Komisije za provođenje strategije za borbu protiv korupcije u RS. Ovaj potez je obrazložio rečima da je „Strategija za borbu protiv korupcije koju je usvojila NS RS mrtvo slovo na papiru, kao i odluka Vlade da se formira Komisija koja se sastala samo jednom.“ Dodao je da ne želi da bude „fikus u radu takve komisije“, s obzirom da ministarstva koja bi trebalo da daju najveći doprinos u borbi protiv korupcije ne rade svoj posao.\nKomentarišući sukob ministra bezbednosti BiH Dragana Mektića i bivšeg glavnog tužioca BiH Gorana Salihovića, Mihajilica je rekao da u bezbednosnim i pravosudnim institucijama postoje političke snage koje „čine sve da se istrage o najvećim aferama ne otvore“.\nMihajilica na skupštinskim zasedanjima i televizijskim nastupima otvoreno osuđuje politiku vladajuće partije i predsednika RS Milorada Dodika. U jednom od intervjua rekao je da vladajući režim sve vreme sarađuje s delom zapadne administracije, te da je odluka da se povuče referendum o Sudu i Tužilaštvu BiH rezultat pritiska na funkcionere vladajuće koalicije. On je rekao da strani zvaničnici mnogo znaju o poslovima kojima se bave domaći političari.\nOštro je osudio odluku bošnjačkog člana Predsedništva BiH Bakira Izetbegovića da u maju podnese zahtev za reviziju tužbe protiv Srbije. Osim toga nazvao je sramotnim to što organi u BiH nisu uspeli da privedu kraju istragu o napadu na tadašnjeg premijera Srbije Aleksandra Vučića u Srebrenici i da oni koji su taj napad organizovali i sproveli odgovaraju pred sudom.\nPrema podacima iz imovinskog kartona koji su svi političari dužni da dostave Centralnoj izbornoj komisiji (CIK) BiH, Milanko Mihajilica je suvlasnik kuće i zemljišta u selu Kršlje kod Novog Grada. U ovom gradu poseduje stan čija je vrednost procenjena na 90 000 KM. Jedan je od deoničara preduzeća „Unametal a.d.“ iz Novog Grada.\nZa period od 15. novembra do 14. maja 2011. godine meseci primio je 19 350 KM na ime naknade nakon prestanka poslaničkog mandata u NS RS.\nMilanko Mihajilica je rođen u Novom Gradu od oca Mile i majke Draginje. Osnovnu i srednju školu je završio u rodnom gradu, a diplomu je stekao u Zagrebu. Oženjen je Dankom Mikelić s kojom ima dvoje dece, ćerku Milicu i sina Miloša. O svom privatnom životu veoma retko govori u javnosti.\nMihajilica je po nacionalnosti Srbin, a po veroispovesti pravoslavac.\nOznake: banja lukabiografijabosna i hercegovinamilanko mihajlicanovi gradpolitičarrepublika srpskasrpska radikalna strankasrs rs\nKratke informacije o: Milanko Mihajilica\nDatum rođenja: 13. novembar 1967.\nMesto rođenja: Novi Grad\nStranka: Srpska radikalna stranka RS (SRS RS)\nSupruga: Danka Mikelić